
Pe vremuri, în antichitate şi evul mediu, fizica avea alt 
înţeles decît astăzi. Ea nu era considerată drept o ştiinţă 
experimentală, ale cărei rezultate se exprimă prin formule 
matematice, ci era o parte o filozofiei. Fizicienii erau deci 
filozofi, care speculau asupra fenomenelor şi noţiunilor fi- 
zice. Cel mai mare filozof al antichităţii, Aristotel, era toto- 
dată şi cel mai mare fizician. Cartea lui, ce purta titlul de 
Fizica, se învăţa în toate universităţile din Europa ; în ţările 
din Apus în limba latină, iar în cele din Răsărit în cea gre- 
cească. 

Aceasta a fost situaţia şi pe teritoriul ţării noastre în 
seţolele XVI — XVIII. In Transilvania fizica aristotelică se 
învăţa în latineşte, din 1581, la universitatea iezuită din 
Cluj. In Principatele Române aceeaşi fizică se preda în gre- 
ceşte după manuscrisele lui Corydaleu, fost profesor la Con- 
^•ntinopol. 

. Curînd însă, pe la mijlocul secolului al XVll-lea, ţi-a 
deschis drum în Transilvania fizica lui Descartes, opusă ce- 
llei aristotelice, dar strîns legată de metafizică. Ea a fost in- 
/trodusă la Colegium Bethlenianum din Alba-Iulia de către 
,'Apâczai Csere ]ânos, şi s-a predat apoi la toate şcolile mai 
înalte protestante de către profesori cartezieni ca Enyedi 
Sâmuel, Kaposi Sămuel, Păpai Paris Ferencz etc. In Mol- 
dova şi Ţara Românească fizica lui Descartes a rămas 
'necunoscută. 

Pe la mijlocul secolului al XVIII-lea fizica lui Newton 
th- început să cîştige teren atît în Transilvania, cît şi în Mol- 
■}dova şi Muntenia. Astfel la Cluj profesorul Kovâcs Jozsef 
de la colegiul reformat traduce din limba germană în la- 
tineşte Elemente de filozofie naturală (1774), în care este 
amestecată fizica lui Descartes cu cea newtoniană. Dar încă 



în 1766 şi 1767 apare la Leipzig, în greceşte, manualul lui 
Nichifor Theotokis, profesor la Academia Domnească din 
laşi, scris în sens newtonian. La ţel au procedat în Transil- 
vania călugării piarişti care au preluat şcolile iezuite. în 
acest fel, cu încheierea secolului al XVIII-lea, fizica lui 
Newton, însoţită de experienţe, se răspîndise pe tot teri- 
toriul ţării noastre. 

Sub influenţa curentului iluminist, în secolul al XlX-lea 
a pătruns în şcoli limba de predare naţională. în vechea 
şcoală românească a Blajului călugări învăţaţi au început să 
scrie nu numai cărţi de istorie, ci şi de filozofie şi de ştiinţă 
în româneşte. Samuil Micu traduce încă înainte de începutul 
noului secol, din nemţeşte, învăţătura metafizicii, rămasă 
pînă de curînd în manuscris. Aici întilnim primii termeni 
româneşti de fizică : spaţiu, loc, figură, vreme, mişcare, 
etc. Manuscrisul lui Micu însă nu a avut nici o influenţă 
asupra dezvoltării terminologiei fizicii, cum nu a putut avea 
nici învăţătura firească a lui Gh. Şincai, tradusă, la fel, din 
nemţeşte, şi rămasă de asemenea în manuscris. Prima carte 
românească de fizică avea să fie manualul lui Teodor Sta- 
mati : Fizica elementară pentru clasele colegiale din Prin- 
ţipatul Moldovei, tipărită la Iaşi în 1849. 

în paginile ce urmează prezentăm cititorilor noştri cîteva 
figuri marcante din trecutul fizicii noastre. Toţi sînt dis- 
păruţi, aparţin deci istoriei. Inşirîndu-i în ordinea cronologică 
prin viaţa şi opera lor, ni se conturează înaintea ochilor în- 
săşi istoria, progresul fizicii româneşti pe un timp de mai bine 
de un secol. întilnim în rîndurile acestor figuri, la început, 
profesori modeşti, dar însufleţiţi de dorul de a şti şi de a 
transmite ceea ce ei şi-au însuşit cu multa trudă, tinerelor 
vlăstare .încredinţate educaţiei lor, punînd astfel temeiul unui 
învăţămînt în limba naţională al acestei ştiinţe. Ei au fost 
urmaţi în curînd de fondatorii laboratoarelor şi ai cercetării 
ştiinţifice, bărbaţi bine pregătiţi şi ambiţioşi, care în îm- 
prejurări dificile, dar cu o voinţă de fier, au reuşit să for- 
meze fizicieni şi să producă lucrări de valoare, cu răsunet 
în străinătate. Numele lui Miculescu, Hurmuzescu, Proca 
etc. sînt cunoscute în străinătate, alături de ale celebrilor con- 
temporani străini. Prin ei prestigiul ştţinţific al ţării noastre 
a trecut dincolo de hotarele ei, astfel că azi fizica românească 
ocupă un loc de cinste în lume.. 

Un precursor : 

GH. ŞINCAI 



Figura lui Gheorghe Şincai (1754 — 1816), cărturar şi om 
al şcolii, este prea cunoscută din istoria culturii şi litera- 
turii noastre pentru a fi evocată sub toate aspectele în 
această cărticică. De altfel Şincai nu a fost un fizician în în- 
ţelesul strict al cuvântului. El are totuşi un mare merit care-i 
dă dreptul de a figura în această lucrare, şi anume că a fost 
cel dintîi care a scris despre fizică în româneşte. 

Se ştie că acest corifeu al şcolii latiniste şi-a făcut stUr 
diile de filozofie şi teologie la Roma, luîndu-şi în timp de 
cinci ani doctoratul în ambele discipline. Se cunoaşte însă 
prea puţin despre pregătirea sa în domeniul ştiinţelor fizice, 
care la Colegiul „De propaganda fide" se predau temeinic. 
Această pregătire serioasă explică faptul că, întors în pa- 
trie, acest călugăr blăjean cu vederi largi progresiste, punîn- 
du-şi toate puterile la dispoziţia neamului, în afară de ves- 
tita sa lucrare Hronica românilor şi a mai multor neamuri 
şi de cărţile didactice destinate elevilor de şcoală, s-a gîndit 
să-şi folosească cunoştinţele de fizică pentru luminarea po- 
porului, în acest scop el a scris, prin anii 1804 — 1808 cînd 
era corector la „tipografia regească din Buda", o carte că- 
reia i^a dat titlul sugestiv : învăţătură firească spre surparea 
superstiţiei norodului, prelucrată, ce e drept, după un autor 
german, dar adaptată nevoilor ţăranilor noştri. Valoarea 
cărţii constă în aceea că în ea se tratează chestiuni de fi- 
zică în scopul de a combate obscurantismul şi aitît de nu- 
meroasele superstiţii răspîndite în popor. Ea prezintă însă 
interes şi pentru începutul istoriei fizicii la români, fiind un 
adevărat manual de fizică elementară. Din păcate, scrierea 
lui Şincai a rămas în manuscris, fiind dezgropată din pra- 

Gh. Şincai 




ful bibliotecilor abia cu cîţiva ani în urmă, astfel că nu a 
putut avea influenţa scontată asupra contemporanilor. 

Şincai, în cartea sa, începe prin a defini fizica, arătînd 
scopul şi folosul ei, apoi tratează despre proprietăţile corpu- 
rilor, despre mişcare şi legile ei, greutate, apă, aer, vînt, 
sunet, foc, electricitate, meteori, fenomene atmosferice, pre- 
cum şi corpurile cereşti, folosind toate acestea în scopul com- 
baterii superstiţiilor. 

Pentru istoria oricărei ştiinţe este de cea mai mare im- 
portanţă cunoaşterea începutului ei. Din acest motiv am 
considerat interesant să reproducem în cele ce urmează 
cîteva paragrafe din scrierea lui Şincai care, în afară de 
valoarea lor documentară, oferă cititorului de azi şi ceva 
din farmecul limbii literare-ştiinţifice ardelene la înce- 
putul secolului al XlX-lea. Iată cum începe ea : 

„1. Prin cuvîntul fire se înţeleg toate trupurile cîte se 
afla în lume ; şi învăţătura care vorbeşte despre proprietă- 
ţile, puterile şi lucrările trupurilor se numeşte învăţătură fi- 
rească, învăţătura firească drept aceea numai cu trupurile 
cele din lume are de a face şi de a cerca pricinile întîm- 
plărilor celor din trupurile acestea, care învăţătură, după 
elenie sau Grecia cea veche, se zice fizică, adecă ştiinţa sau 
meşteşugul firei. 

Aşadară, noi avem ceva ştiinţă din învăţătura firei cînd 
învăţăm, pentru pildă, ce proprietăţi au trupurile, cînd stră- 
batem cu mintea ce alcătuire au focul, aerul şi apa, cînd 
cuprindem iarăş cu mintea cum se nasc ploaia, zăpada şi 
grîndinea, dimpreună cu celelalte meteori ce se fac în 
văzduh, precum sînt fulgerul şi trăznetul, cînd pricepem 
ceva despre mişcarea ce o fac luna şi stelele şi, mai pre urmă, 
cînd cunoaştem pricina pentru care se întunecă Luna şi Soa- 
rele. 

2. Folosul învăţăturei ceii fireşti sau al fizicei mai mare 
e decît a-1 putea spune pentru că, între altele, prea mult ni-1 
întrebuinţăm la economie. Căci aceluia carele e deprins în 
fizică, învăţătura fizicei îi dă ştiinţă de a-şi lucra mai bine 
ţarinile, de a-şi sădi şi înmulţi cu rînd bun tot feliul de pomi 
şi de plînte, şi de a-şi agonisi cele mai sînătoase şi mai hră- 
noase notreţe pe sama dobitoacelor sale. Ştiinţa fizicei şi 
acestea arată plugarilor : care pluguri şi care unelte sînt mai 
bune spre lucrarea fieştecăria ţarini, care barem de le-ar 
socoti plugarii româneşti. 

3. Ştiinţa fizicei e foarte de folos şi spre ţinerea sînătăţei 
căci arată, între altele, că mult strică sînătăţei fieştecăruia a 
lăcui în casă prea mică sau cocioabă făcută în pămînt, au 
numai în faţa pămîntului, a-şi încălzi prea tare soba în care 
lăcuieşte, a ţinea tot închise fereştile. Tot aceeaş ştiinţă arată 
omului şi cum să-şi cruţe sînătatea, şi să încungiure boalele, 
f^rept aceea, la ştiinţa aceasta trebuie să alerge fieştecarele 
cînd se bolnăveşte, iară nu la descîntări şi la boscoane, din 
care nu e de a nădăjdui vreun folos. însă fiindcă nu toţi 
oamenii pot şti fizica, cei bolnavi trebuie să alerge la dof- 
torii cei prin ocîrmuire orînduiţi, că aceştia au toată ştiinţa 
fizicei. 

4. Ştiinţa fizicei şi aceasta o lucrează, ca oamenii să fie 
odihniţi şi îndestuliţi, pentru că mîntuie pe fieştecarele de 

frica cea fără de lipsă, în care din neştiinţă au căzut şi-i dă 
deplinită învingere asupra rătăcirei ceii păguboasă prin care 
atîtea mii de oameni se ţin în cleşte. Căci cine se va înfricoşa 
de zmeii cei înfocaţi carii se iaptă 1 prin văzduh şi de flă- 
cările ce zbugnesc din pămînt de va şti ce sînt lucrurile aces- 
tea ? Cine se va spăria de ivirea cometelor, adecă a stelelor 
celor cu coadă, sau cu cutremur va întreba ce însemnează 
ivirea lor de se va dovedi că stelele acestea tocma nemica 
însemnează, ci îşi ţin cursul lor cel minunat ? Cine va judeca 
despre fericirea sau nefericirea sa şi a altora de pe stele 
(măcar că nebunia aceasta în unele cărindare s-au însemnat), 
de i se va adeveri că stelele n-au putere de a face pre oa- 
meni fericiţi sau nefericiţi ? Cînd se seamănă bucatele, se 
sădesc plîntele, se pun oarele 2 la clocit şi se înţearcă viţeii, 
cine va lua sama la lună este ea noauă sau plină, are pă- 
trariul cel dintâi, sau cel de pre urmă, de va socoti precum i- 
se cuvine, că luna la toate acelea tocma nemica ajută sau' 
strică ? Aşadară, adevărat este că numai ştiinţa fizicei e miş- 
locirea aceea prin care se mîntuie oamenii de toate rătăcirile;:; 
lor. Drept aceea, cine va învăţa fizica se va mîntui de' 
rătăcirile în care alţii din neştiinţă s-au alunecat". ' 



Pionierii : 

T. STAMATI şi A. MARIN 

Ceea ce nu avuse posibilitatea să realizeze Şincai, adică 
întemeierea unui învăţămînt românesc al fizicii în şcolile 
din Transilvania, le-a reuşit lui T. Stamati în Moldova şi 
lui A. Marin în Muntenia. 

învăţămîntul în limba naţională în Moldova a luat fiinţă 
o dată cu întemeierea în 1835 a Academiei Mihăilene din 
Iaşi. Sufletul acestei şcoli superioare a fost Gheorghe Asachi 
(1788 — 1869), care deja în 1813 a inaugurat la Academia 



1 se iaptă = se avîntă 

2 oare = păsări domestice : găini, raţe etc. 

Domnească din capitala Moldovei un curs de inginerie şi ho- 
tărnicie în româneşte, care a durat pînă în 1818, obţinînd 
succese reale. După cum scrie el însuşi, la această şcoală pen- 
tru „întîia oară a paradosit în limba naţională, în anul 1814, 
un curs de matematică teoretică cu aplicaţie practică de geo- 
dezie şi arhitectură". Pentru uzul elevilor săi, Asachi a re- 
dactat în limba română o Aritmetică, o Algebra şi o Geo- 
metrie, oare însă s-au tipărit abia prin 1837. Cu toate că 
fizica nu e amintită nicăiri, aplicaţiile practice ale matema- 
ticii şi mai ales ale arhitecturii implicau şi oarecare cunoş- 
tinţe de statică şi dinamică. 

Fizica nu figura nici în programa primului an de func- 
ţionare al Academiei Mihăilene, din cauza lipsei de profesori 
de specialitate. Această lacună a fost umplută abia în 1839, 
cîivd disciplina fizicii a primit un titular potrivit în persoana 
lui Stamati. 

Teodor Stamati (1812—1852), şi-a făcut studiile Ia Gim- 
naziul Vasilian de la Trei Ierarhi, înfiinţat în 1828. Fiind 
copil sărac şi harnic la învăţătură, a fost primit ca intern 
în seminarul ce funcţiona pe lîngă acea şcoală. Progresul 
său a fost atît de frumos, încît în 1832 a terminat şcoala 
cu premiul I, primind ou această ocazie un premiu de 1000 
de lei donat de poetul C. Conachi. în vara aceluiaşi an se 
prezintă la concursul pentru institutori şi reuşind e numit 
la Iaşi. în anul următor este deja profesor la clasa elementară 
de la Gimnaziul Vasilian, de unde începe ascensiunea sa 
ştiinţifică şi didactică, în împrejurări care merită să fie 
menţionate. 

în acelaşi timp cu punerea în aplicare a Regulamentului 
organic, la 1 ianuarie 1832, devenise actuală nu numai în- 
fiinţarea de noi şcoli, ci şi înfiinţarea la Iaşi a unei şcoli su- 
perioare, a unei academii, „spre învăţarea celor mai folosi- 
toare şciinţe" în limba naţională. în acest scop Epitropia 
şcolilor din Iaşi publică, în februarie 1832, în „Albina Ro- 
mânească" o înştiinţare că pentru viitoarea academie se 
caută cinci profesori „cu temeinice ştiinţe, cu atestaturi şi 
recomandaţii vrednice de crezare". Dintre aceştia unul avea 
să predea ştiinţele matematice-teoretice, fizica teoretică şi 
experimentală, chimia şi istoria naturală. 

Pentru predarea la o şcoală superioară a acestor disci- 
pline, precum şi a celorlalte din înştiinţare, nu erau sufi- 
ciente cunoştinţele unui absolvent de gimnaziu, fie el chiar 
premiant. De aceea, neprezentîradu-se candidaţi potriviţi în 
august 1833, se propune să se trimită la studii în străinătate 
o seamă de tineri care, întorşi în ţară, să poată preda la 
Academie disciplinele necesare. Aflînd de acest lucru, Sta- 
mati înaintează imediat o cerere ca el împreună cu alţi trei 
tineri să fie trimişi la studii în străinătate. Epitropia învă- 
ţăturilor publice decide ca toţi candidaţii sa înveţe mai întîi 
limba germană. 

Stamati s-a pregătit să îndeplinească cu conştiinciozitate 
aceasta condiţie, dar nu s-a mulţumit numai cu atît. într- 
adevăr, în anii 1832 — 1834 el îşi însuşeşte nu numai limba 
germană, ci şi cea franceză, cu atîta succes încît încă în 1833 
reuşeşte să publice prima sa lucrare didactică Abeţedarul 
ţranţezo-românesc. în precuvîntarea acestei cărţi, între altele, 
are cuvinte de recunoştinţă pentru instituţia care 1-a cres- 
cut. „Crescut fiind în Institutul naţional din Eşi — scrie 
el — nu pot mai bine a arăta a mea recunoştinţă pentru 
facerile de bine de care m-am împărtăşit, decît făptuind 
împreună spre înaintarea acestui folositor aşezămînt, care 
făgăduieşte Patriei cetăţeni învăţaţi şi buni patrioţi", 

Epitropia dînd curs propunerii lui Asachi, hotăreşte în 
anul următor să-1 trimită ca bursier la Viena pe T. Stamati, 
împreună cu alţi cinci colegi, indicînd fiecăruia specialita- 
tea ce avea să urmeze. Stamati trebuia să audieze cursuri de 
filozofie, matematică, fizică şi istorie naturală. Cei şase bur- 
sieri au plecat deci la Viena în iunie 1834. 

Nu întîmplător alesese Asachi Viena ca oraş în care să 
înveţe tinerii români. Desigur, unul din motivele principale 
a fost apropierea de Moldova şi relaţiile politice şi econo- 
mice strînse ale ei cu Austria. Timp de cinci ani cît se aflase 
ca agent diplomatic la Viena, Asachi putu sa-şi dea seama 
de toate avantajele pe care le prezenta acest oraş. Viena avea 
o universitate veche, întemeiată în 1357, politehnică şi alte 
şcoli superioare cu renume. 

Stamati nu s-a înscris ca student regulat la universitate, 
dar în anul întîi a studiat matematica elementară, filozo- 
fia, logica, psihologia, metafizica şi mineralogia, iar în anul 
al doilea filozofia morală, fizica (statica, dinamica, acus- 

tica, optica), chimia, geometria analitică, istoria şi filologia. 

Nu se ştie exact la cine a audiat aceste cursuri, dar se 
cunosc numele profesorilor care le predau, precum şi a ace- 
lora la care a dat cele trei „rigoroase", adică grupuri de 
examene cerute pentru doctorat. Astfel „rigorosul" al doilea 
de matematică şi fizică e iscălit de A. de Ettinghausen, pro- 
fesor de fizică, de astronomul cu renume /. /. Littrow, de- 
can, şi de C. Hallascka, profesor de matematică şi de fizică. 
Pe baza examenelor trecute, T. Stamati este promovat în 
1838 doctor în filozofie al Universităţii din Viena. Noul 
doctor a primit apoi din partea Epitropiei învăţămîntului 
o sumă de bani pentru o călătorie de studii în Germania şi 
Franţa, ceea ce i-a lărgit orizontul cunoştinţelor. 

întors în ţară, în toamna anului 1838 Stamati este nu- 
mit deci profesor de „înaltă matematică" şi fizică teoretică 
experimentală la Academia Mihăileană. Pentru a aprecia 
just munca lui la catedră c de ajuns să amintim că, neavînd 
nioi laborator, nici manuale didactice româneşti, a trebuit 
să pornească totul de la început. Activitatea lui este deci 
o muncă de pionierat, modestă dar valoroasă. 

Mai întîi el caută să înjghebeze un cabinet de fizică, 
cerînd în acest scop de la Comitetul academic suma de 
30 000 de lei. întîmpinînd mari greutăţi reuşeşte totuşi în 
1840 să instaleze la academie un cabinet de fizică şi de chi- 
mie unde puteau face experienţe şi elevii. Astfel, după cum 
scrie „Albina românească" la 13 februarie 1841, cu ocazia 
distribuirii premiilor elevii lui Stamati au făcut pentru în- 
tîia dată experienţe de fizică în faţa publicului, cu aparate 
„a căror noutate mult au cuprins de mirare pe acei care nu 
cunoşteau încă propăşirea acestei ştiinţe". Doi ani mai tîr- 
ziu, domnitorul M. Sturza, vizitînd cabinetul de fizică, a 
rămas mulţumit de cele văzute. Nu putem decît regreta că 
nu avem nici măcar lista aparatelor din acel cabinet. 

Stamati a predat la Academie nu numai fizica experimen- 
tală, ci şi fizica teoretică. Mărturie despre aceasta este fap- 
tul că în primăvara anului 1843, după cum scrie „Albina 
românească", elevii au fost examinaţi din ambele discipline, 
începînd din 1842 Stamati mai ţinea şi lecţii de fizică po- 
pulară şi mineralogie la clasa a V-a a Gimnaziului Vasilian. 
Nu se cunoaşte detaliat ce a predat în cadrul acestor lecţii. 

O idee generală ne putem face după titlul manualelor ce 
pregătise în manuscris şi după manualul tipărit în 1849. 

într-adevăr, o preocupare importantă a lui Stamati a 
fost şi publicarea de manuale. încă în primul an al activităţii 
sale el anunţă că are în manuscris, între altele, un manual 
de înaltă matematică şi de fizică, de fizică experimentală 
şi teoretică, de chimie neorganică, matematici şi geometrie. 
Aceste manuale însă nu s-au tipărit, după cum nu s-au tipărit 
nici alte manuale şi nici cursurile de matematică prelucrate 
după autori germani care erau în pregătire în 1843. 

în 1847 Mihail Sturza restrîngînd activitatea Academiei 
Mihăilene, Stamati îşi pierde postul, rămînînd numai cu 
funcţia de conservator al colecţiilor de la Societatea de me- 
dici şi naturalişti din Iaşi. Pentru a-şi putea asigura exis- 
tenţa începe tipărirea unor cărţi, dintre care cea mai impor- 
tantă este Fizica elementară. Cartea poartă titlul Fizica 
elementară pentru clasele colegiale din Prinţipatul Moldo- 
vei, compusă după F. Crişu de pah. Teodor Stamati, Iaşi, 
1849. 

însemnătatea apariţiei cărţii lui Stamati constă în fap- 
tul că este primul manual de fizică tipărit în româneşte. 
El nu este original, ci e o prelucrare după manualul de fi- 
zică al lui Friedrich Christian Kries (1768—1849), profesor 
de matematică şi fizică la gimnaziul din Gotha. 

Este un merit deosebit al lui Stamati de a fi ales o carte 
bună şi dc a o fi adaptat cerinţelor şcolii româneşti. După 
cum scrie el însuşi în prefaţă : „O aşa frumoasă şi folosi- 
toare ştiinţă în naţiile civilizate se împărtăşeşte tinerimei 
încă în fragidă vîrstă, noi românii pînă acum în limba 
noastră n-avem o carte cuprinzătoare de această ştiinţă ; 
aceasta este cea întîi care acum părăseşte tipariul. Ea este 
însămenită a fi mai mult o carte elementară scolastică pen- 
tru clasele de colegii, drept care pre cît s-au putut potrivit 
pentru aceste clase m-am sîrguit de am prelucrat-o". Pentru 
a o face cît mai adecvată nivelului elevilor săi, probabil şi 
celor de la academie, Stamati a lărgit unele capitole, a scurtat 
altele şi a anexat la sfîrşit un tablou al măsurilor şi greu- 
tăţilor din Moldova. Ca să poată duce la îndeplinire această 
lucrare, el a ales cu grijă o seamă de termeni populari, a 
creat alţii artificiali, dintre care unii s-au păstrat pînă azi. 

în felul acesta manualul a contribuit la formarea unei ter- 
minologii româneşti de fizică. 

în afară de activitatea de la Academie, Stamati a ocu- 
pat şi alte funcţii publice de natură şcolară sau culturală. 
Astfel, ca membru al Comitetului academiei, între 1838 şi 
1847, alături de Asachi, a jucat un rol în toate hotărîrije 
ce priveau academia ; în 1845 a fost inspector şcolar ; în 
acelaşi an înaintează un memoriu Comisiunii pentru organi- 
zarea şcolilor din Moldova, în care insistă pentru menţi- 
nerea învăţămîntului în limba naţională etc. 

După revoluţia din 1848, Stamati nu mai funcţionează 
în învăţămîntul superior. în 1850 este numit director la 
şcoala de fete din Iaşi, iar în 1851 — 1852 predă şi ştiinţele 
naturale la clasele superioare ale Gimnaziului Vasilian, func- 
ţii pe care le deţine probabil pînă la moartea sa timpurie 
în decembrie 1852. Pentru meritele sale didactice, în 1848 
este ridicat la rangul de paharnic, care era al 8-lea grad 
de boierie în Moldova. 

Stamati nu era omul care să se mulţumească numai cu 
îndeplinirea sarcinilor strict didactice. El căuta încontinuu 
să-şi completeze cunoştinţele, ţinîndu-se la curent cu nou- 
tăţile ştiinţifice şi să le difuzeze în păturile largi ale po- 
pulaţiei. Merită să menţionăm în această privinţă mai întîi 
articolele sale de popularizare ştiinţifică şi notele informa- 
tive asupra progreselor ştiinţei publicate în „Albina româ- 
nească", „Gazeta de Moldova" etc. El începe apoi o sus- 
ţinută activitate de observaţii ştiinţifice corespunzătoare, 
desigur, condiţiilor modeste în care era nevoit să lucreze. 
Astfel, din 1839 pînă în 1847 el face observaţii regulate 
privitoare la mersul vremii, notînd temperatura, ploaia, vîn- 
tul etc. şi continuînd pe cele sporadice începute de Asachi. 

O ocupaţie de predilecţie a lui Stamati a fost, începînd 
din 1843, construcţia de orologii solare. Pe vremea cînd 
ceasurile de buzunar erau rare şi scumpe, cele de soare, care 
costau puţin, se instalau pe zidurile caselor, arătînd pe vreme 
senină ora aproximativă. Astfel de orologii sau, mai bine 
zis, urmele lor se pot vedea şi azi pe ziduri de biserici sau 
de case vechi. Avînd multă îndemînare practică, Stamati 
construia orologii solare calculate pentru Iaşi, pe care le 
instala el însuşi la locuinţele cumpărătorilor. 

Despre orologiile solare a scris în „Albina românească", 
în 1843, un articol din care reproducem cîteva fraze intro- 
ductive, caracteristice felului său de a scrie : „Măsura timpu- 
lui este astăzi spre a orîndui şi a desăvîrşi nu numai treburile 
noastre cele zilnice, ci a măsura şi plăcerile şi desfătările 
noastre. Mădularile soţietăţilor de astăzi sînt unite prin in- 
teresuri, a căror punere la cale atîrnă de hotărîrea mai mul- 
tora. Timpul fuge şi odată trecut nu se mai întoarce, de l-ai 
pierdut fără a ne folosi de dînsul prin vreo faptă, este pier- 
dut pentru totdeauna. El este dar foarte scump, mai ales 
pentru mădularile soţietăţii de la care atîrnă soarta tuturor 
celorlalte. Nevoia, care de multe ori te duce unde nu ţi-e 
voia, precum în alte pricini, asemenea şi într-aceasta au silit 
pe oameni ca să se apuce de măsurat şi timpul cel nemăr- 
ginit..." 

Pasajul este instructiv şi scoate în evidenţă importanţa 
socială a economisirii timpului. 

O dovadă a preocupărilor sale ştiinţifice este nota sa 
din „Albina românească", tot din 1843, privitoare la „un 
nou chip de a amalgama frecătorii maşinilor electrice". 

Maşina electrostatică era pe atunci aproape singurul 
mijloc întrebuinţat curent pentru producerea electricităţii, 
mai ales în şcoli. Pe Stamati 1-a preocupat perfecţionarea 
acestui aparat de uz didactic, în care scop a preparat un 
amalgam pentru ungerea periuţelor care freacă discul de sti- 
clă, în locul amalgamului lui Kinmayer — folosit pe 
atunci — care consta din două părţi de mercur şi una de co- 
sitor şi zinc. Acesta avea însă dezavantajul că periuţele se 
toceau, iar dacă se presărau pur şi simplu cu pulbere de aur, 
cum se mai obişnuia, pulberea se scutura. Iată în ce constă 
perfecţionarea lui Stamati : „Eu am presărat pulbere de aur 
pe frecătorii unşi cu amalgam şi i-am frecat între sine pînă 
ce aurul s-a prins bine de dînşii, după aceea puindu-i 
la loc şi învîrtind discul, am văzut că maşina era cu o a 
treia parte mai puternică decît înainte, adică unde îmi da 
înainte seînteie de 2 palmace (7 cm), îmi dede acum de 
trei. Operaţia am făcut-o mai de multe ori pe timp uscat şi 
am aflat tot acest rezultat". Este prima notă de fizică cu 
caracter de originalitate scrisă de un român. 

Dovadă de acelaşi interes pentru ştiinţa sînt şi observa- 
ţiile sale asupra eclipselor solare, cum sînt cele din 1847 şi 

1851. Dc asemenea trebuie să menţionăm că în Fizica sa 
el comunică valoarea declinaţiei magnetice pentru 1846, la 
Iaşi^ dînd ca valoare D = 9° 30' vest. Nu se cunoaşte însă 
dacă această determinare a făcut-o el sau altcineva. In acest 
fel, prima măsurare de declinaţie magnetică făcută de un 
român este cea a lui Dîmiirie Asachi, fiul lui Gheorghe 
Asachi, care în Topografia sa dădea pentru Iaşi, în 1854, 
valoarea D = 9° vest. Tot în acest cadru intră şi preocu- 
pările sale de daguerotipie, procedeu de fotografiere actual 
pe atunci. 

Dicsionăraş românesc de cuvinte tehnice şi altele greu 
de înţeles completează activitatea lui Stamati de a înjgheba 
o terminologie ştiinţifică şi tehnică românească. 

în sfîrşit, iată cîteva titluri de articole de popularizare 
r- ştiinţei : Despre meteori, 1841 ; Neaua sau omătul, 1841 ; 
Inrlir.ir 'a vuiturilor asupra atmosferei, 1841 ; Noi fenomene 
în soare, 1845 ; Despre întuneciunile de lună ; Despre iarna 
cumplită din 1848 ; Despre ploaia cu piatră mare din 1848 
etc. 

în acelaşi timp cu Stamati, o activitate analogă avea să 
dezvolte A. Marin. 

Alexe Marin (1814—1895) s-a născut la Craiova. Clasele 
primare le-a urmat la Slatina, sub conducerea bunului pro- 
fesor Gheorghe Ardeleanu. încă la vîrsta de 11 ani este în- 
sărcinat sa ajute pe acest dascăl în conducerea şcolii, iar 
după un an este numit de Eforia şcolilor „profesor" su- 
plinitor Ia clasa I. Aceeaşi eforie îl numeşte în 1832 pro- 
fesor la primele trei clase ale şcolii primare din Craiova. 
iar în 1834 este adus ca suplinitor Ia şcoala primară de pe 
lîngă Colegiul sf. Sava din Bucureşti, trecînd primul concurs 
pentru institutori din ţara noastră ; în 1838 i se dă condu- 
cerea clasei a IV-a, iar în 1840 este definitivat la aceeaşi 
şcoală. In acelaşi timp urmează cursurile de la Colegiul 
Sf. Sava, terminînd clasele superioare şi complimentare. 

C. I. Istrati, în biografia lui Marin, se exprimă astfel 
despre această perioadă din viaţa fostului său profesor : 
„Arareori se văd oameni plecînd de aşa de jos şi ajungînd. 

prin singura lor stăruinţă, pînă la treptele cele mai înalte 
ale societăţii în care trăiesc". 

în 1846 Marin pleacă la Paris ca bursier pentru perfec- 
ţionare în ştiinţele fizico-naturale. Aici studiază de toate. 
La universitate ascultă cursurile lui Gay-Lussac şi Pouillet, 
de care-şi reamintea ca de „cel mai plăcut profesor", iar Li 
College de France audiază pe Pelouze şi Regnault. De ase- 
menea urmează cursurile de astronomie ale celebrului Le- 
verricr. Despre acesta povesteşte că în 1848 a venit într-o 
zi la curs îmbrăcat în uniformă de gardien naţional 1 şi i-a 
spus lui Marin care se afla în sala de curs printre puţinii au- 
ditori : „Je viens du service et je ne sais pas ou j'en suiş 
reste" 2 . 

Marin a stat la Paris patru ani, fără a lua vreo diplomă. 
Spunea că în situaţia în care se afla la Paris şi faţă de sta- 
rea culturală din ţară, el urmărea mai mult o pregătire en- 
ciclopedică decît o specializare. 

Revenit în ţară în 1849, cînd şcolile erau închise, în 
urma intervenţiei lui Pctrache Poenaru prinţul Barbu Ştir- 
bei îl numeşte profesor. Primea un salariu de 300 de lei pc 
lună, cu sarcina de a traduce cărţi de fizică şi chimie. In 
anul următor este numit de Eforia şcolilor conservator al 
cabinetului de fizică şi al laboratorului de chimie la Muzeul 
Sf. Sava. 

Numirea unui om priceput într-un astfel de post era ab- 
solut necesară, deoarece în timpul revoluţiei Colegiul 
Sf. Sava suferise mult, fiind transformat în cazarmă. Lo- 
calul fusese golit de mobilier, iar obiectele muzeului, căr- 
ţile, instrumentele de fizică fuseseră adunate în curtea şcolii, 
unde au rămas expuse ploii şi zăpezii. Cît de inconştienţi 
şi lipsiţi de respect faţă de cultură erau conducătorii de 
atunci, ne-o arată faptul că banul A. Filipescu, poreclit 
Vulpe, fiind întrebat ce e de făcut cu obiectele evacuate, a 
răspuns să se aprindă un foc mare în care să se arunce „şi 
cărţi şi instrumente şi colecţiile muzeului", căci altfel ele 
cu lumina lor „au s-aducă în ţară Dreptatea şi Frăţietatea". 
Marin a început imediat să pună ordine în această stare ha- 
otică. Despre activitatea sa la muzeu, Istrati scrie : 



1 Membru aii gărzii naţionale. 

2 „Vin ide Ia iservkiu şi ou ştiu urnele am rămas". 

Alexe Marin 




„Odată numit conservator, luă în primire puţinele apa- 
rate de fizică şi chimie ce se aflau împrăştiate prin came- 
rile de la Sf. Sava, le instala într-o cameră separată, şi 
astfel se puse baze primului laborator de fizică şi chimie din 
Bucureşti. Cine ştie dacă între aceste aparate nu erau unele 
ce aparţinuseră vechii Academii greceşti din Bucureşti, căci 
într-un decret al prinţului Ipsilanti, din 1776, se prevedea 
şi un profesor de ştiinţe fizice. Ştim că acesta îl trimisese pe 
Iliade Mânase, care a funcţionat ca profesor la Bucureşti 
de Ia 1759 pînă la 1785, să înveţe ştiinţele în Italia şi Ger- 
mania şi îi dete mijloacele necesare ca să cumpere cele tre- 
buitoare pentru experienţe ştiinţifice. Acestuia îi urmă ca 
profesor Grigorie Costanda, doctor în filozofie, matematici 
şi ştiinţele naturale de la Universitatea din Halle. 

între obiectele aduse de Marin se afla şi o cutie cu reac- 
tivi cumpărată din" Franţa, care aparţinuse lui Filipescu, 
fost colonel şi ministru de externe, şi pe care o cumpărase 
în 1850 pentru laboratorul său. De asemenea a colecţionat 
încă două maşini electrice, o maşină pneumatică, un barome- 
tru şi un termometru, care aparţinuseră lui Filipescu Vulpa- 
che, ginerele lui Bibescu. 

Cu ocazia creării Facultăţii de ştiinţe, în 1863, toate 
instrumentele de fizică trecură în cabinetul de fizică ce se 
creă de Bacaloglu. Acest laborator, la rîndul său a fost îm- 
părţit în 1893 între cele două catedre de fizică moleculară, 
acustică şi optică, sub direcţiunea d-lui profesor Miculescu, 
şi de căldură şi electricitate de sub direcţiunea d-lui pro- 
fesor Negreanu. 

Multe din aparatele vechi au fost trecute încă din tim- 
pul lui Bacaloglu, cu ocazia reorganizării liceelor, la Sf. Sava 
şi cu deosebire la Matei Basarab. 

Eforia şcolilor îl numeşte, în 1855, profesor de fizică şi 
chimie la Sf. Sava. De aci înainte funcţionează ca pro- 
fesor la toate şcolile ce iau fiinţa în Bucureşti. în 1857 
este însărcinat să ţină cursuri la Şcoala veterinară şi Şcoala 
de farmacie, create de Davila pe lingă Şcoala de chirurgie, 
iar în 1859 este numit profesor la Şcoala de agricultură de 
la Pantelimon. în fine, în 1868, primeşte numirea de pro- 
fesor de chimie la Universitatea din Bucureşti. 

Ca profesor, Marin era foarte simpatizat de elevi, care-i 
ziceau „tata Marin". Iată ce povesteşte dr. I. C. Severeanu 
despre lecţiile de fizică ale fostului sau profesor de liceu : 
„Prof. Alexe Marin freca pînă-1 treceau năduşelile un bas- 
ton de ceară roşie cu o blană de pisica şi întreba pe elevi : 
— O auzirăţi ? O văzurăţi ? — Iar elevii ca să-1 necăjească 
răspundeau : — N-o auzirăm şi n-o văzurăm, domnule 
Alexe. — Iară el promitea că în ora viitoare, va face scîn- 
teia mai mare şi mai zgomotoasă". La examene era extrem 
de îngăduitor. Trecerea examenelor era o problemă mai grea 
pentru el decît pentru elevi. 

Marin a ocupat diverse funcţii de conducere şi adminis- 
trative. Astfel, în 1866 a fost numit membru în Consiliul 
permanent al instrucţiunii publice, iar din 1881 pînă la 

retragerea sa din învăţămînt a fost ales de şase ori în con- 
tinuare decan al Facultăţii de ştiinţe. 

C. I. Istrati îşi descrie profesorul, ca om, astfel : 

„Alexc Marin, de o construcţie robustă, de un caracter 
echilibrat şi plăcut, blînd în apucăturile sale, indulgent şi 
bine sfătuitor pentru tinerii ce-1 înconjurau, a fost de fapt 
un înţelept, şi desigur a trăit fericit. 

Mai presus de toate bun român, el nu iubea zgomotul 
şi reclama, muncea necontenit, modest, retras, sobru în viaţa 
sa, făcînd însă multe binefaceri şi totdeauna condus de o 
idee sfîntă, aceea de a-şi servi cinstit şi din toată inima ţara 
şi pe concetăţenii săi". 

A. Marin nu a fost un om de ştiinţă, dar a fost un bun 
profesor şi om de cultură, care a contribuit în marc măsură 
la progresul învăţămîntului şi la răspîndirea ştiinţei. în 
acest scop a scris sau a tradus multe cărţi, îneepînd cu abe- 
cedare pînă la cursuri universitare. înşirăm aici titlurile 
cărţilor sale de fizică în ordine cronologică : Principii de 
mecanică, 1840 ; Convorbiri de mecanică uzuală, 1842 ; 
Fizica, tradusă după Pouillet, 1852 ; Tehnologia ferului, lem- 
nului, construcţiilor, artelor ceramice şi materialelor textile, 
trad. după Guilery, 1858 ; Fizica pentru şcoalele primare, 
1863 ; Noţiuni de fizică uzuală, 1870. 

De asemenea, între 1838 şi 1845 a colaborat la „Gazeta 
învăţătorului satului", iar de la 1856 a publicat „Muzeul 
naţional", foaie ilustrată pentru răspîndirea ştiinţelor. 

în 1890, împreună cu Em. Bacaloglu, Gr. Ştefănescu, 
Petru Poni, N. Saligny ctc. întemeiază „Societatea de şti- 
inţe fizice" din Bucureşti, care în anul următor îl alege pre- 
şedinte al ei. A fost, împreună cu Orăscu, primul profesor 
onorar din România. Primăria Gapitalei a dat numele de 
„Strada Chimistului" unei străzi vecine cu locuinţa sa. în 
această locuinţă, proprietatea lui, profesorul Marin adăpos- 
tea bătrîni pe care-i ajuta. C. I. Istrati mai adaugă : „Marin 
a fost în serviciul ţării sale timp de 66 ani, totdeauna corect, 
totdeauna zelos a-şi îndeplini datoria, totdeauna urmărind 
aceeaşi idee : de a căuta să fie, pe cît se poate, util binelui 
public şi învăţămîntului". 

Ctitorii învăţămîntului universitar : 

ŞT.MICLE şi EM. BACALOGLU 

învăţămîntul universitar în Principatele Române a luat 
naştere prin înfiinţarea Universităţii din Iaşi şi a celei din 
Bucureşti. Învăţămîntul fizicii la Iaşi e legat de numele lui 
Şt. Miele, iar la Bucureşti de al lui Em. Bacaloglu. 

Costan Ştefan Miele (1820—1879) s-a născut la Feleac, 
lîngă Cluj, din părinţi săraci. La vîrsta de 8 ani se hotă- 
răşte singur să meargă la învăţătură la Cluj. Se înscrie deci 
la şcoala primară de pe lîngă liceul călugărilor piarişti din 
Cluj. în privinţa felului cum urma învăţătura în aceşti ani, 
P. Şuciu, rectorul Universităţii din Iaşi şi prieten al lui Mi- 
ele, spune următoarele : 

„Fiindcă părinţii nu erau în stare să-1 ţină în Cluj, el 
trebuia să facă de patru ori pe zi între Cluj şi Feleacul o 
cale cam de trei pătrare de oră. La 8 ore a.m. trebuia să 
fie în scoală la Cluj. La 10 ore eşind din şcoală trebuia să 
alerge la casa părinţilor săi spre a-şi face mîncarea (mămă- 
liga) şi la ora 2 p.m. trebuia iarăşi să fie la Cluj la şcoală. 
La 4 ore iarăşi se întorcea la casa părinţilor săi, cealaltă 
dimineaţă la 8 ore trebuia să alerge iarăşi la Cluj. In că- 
lătoria aceasta continuă, el îşi învăţa lecţiunile aşa încît răs- 
punsurile sale înaintea profesorului întreceau pe ale tutu- 
ror celorlalţi conşcolari". 

■Reproducînd rîndurile de mai sus în monografia sa des- 

f>re Miele, acad. E. Pop adaugă : „De cîte ori mă gîndesc 
a plămădirea învăţămîntului nostru universitar, nu pot 
scăpa de viziunea unui grăunte de român cu dor nepotolit 
de carte, care cu opincile lui sărace a bătut patru ani de-a 
rîndul de cîte patru ori pe zi pămîntul maşter de pe lunga 
coastă a Feleacului... Pe arşiţă şi ger, prin ploi şi ninsoare, 
cu mocănească neînduplecare, opincile ţopăiau mărunt şi cu 
spor şi poate nimeni nu le-o fi înţeles viersul eroic". 

Absolvind astfel cu nota „eminent" clasele primare, 
Miele se înscrie la liceu, dar situaţia sa materială nu se îm- 
bunătăţeşte. Pentru a scăpa de peregrinajul zilnic dintre 
Feleac şi Cluj, se angajează mai întîi la un funcţionar clu- 
jan în schimbul întreţinerii, apoi ca ucenic la atelierul lui 



22 



Şt. Miele 




Raica, unde, după cum e informat Istrati, „timp de 4 ani 
s-a ocupat cu lăcătuşeria, facerea puştilor, săbiilor şi cea- 
sornicăria, precum şi cu turnătoria metalelor. în acelaşi timp 
era pus să lucreze la obiecte de lemn, astfel că se perfec- 
ţionează în stolerie şi strungărie". în astfel de condiţii ajunge 
să absolve cu succes clasa a Vl-a a liceului. 

Pentru cei cîţiva ani ce urmează, datele despre Miele 
sînt nesigure. Istrati scrie că clasa a Vll-a a urmat-o la Bis- 
triţa, apoi, după cum spune Suciu, în 1839, „auzind de ce- 
lebrul român, de Simion Bărnuţiu, care pe atunci era pro- 
fesor de filozofie în şcoala din Blaj... a alergat şi el la Blaj". 
Aici s-a hrănit cu faimoşii „ţipai", pîinea pe care o împăr- 
ţea mitropolia tot la cîte cinci zile elevilor de liceu săraci 
şi merituoşi. Urmează apoi Facultatea juridică din Cluj, pe 
care o termină cu nota „eminent" în 1843. 

în 1848 intră în oastea lui Iancu şi luptă ca „tribun" cu 
detaşamentul său între Cluj şi Someşfalău împotriva hon- 
vezilor, pe care-i respinge. De aici pleacă la Sibiu, după 
ocuparea căruia de trupele generalului revoluţionar Bem, 

este silit să treacă munţii, oprindu-se la Craiova. Aici e 
arestat de ruşi, dar fiind recunoscut de un ofiţer rus căruia 
îi reparase sabia la Cluj, este eliberat şi i se permite să ră- 
mînă la Craiova, şi se întreţine lucrînd într-un atelier de 
tîmplărie pînă ce în vara lui 1849 se poate întoarce la Fe- 
leac. 

în 1850 primeşte o bursă şi se duce la Viena, unde se 
înscrie la Politehnică. Aici, mulţumită îndemînării sale ex- 
perimentale, ajunge să atragă asupra sa atenţia profesorului 
de fizică, care îl adăposteşte chiar în localul Institutului de 
fizică. 

Luîndu-şi în 1855 diploma de inginer, refuză o ofertă 
de serviciu la căile ferate austriece şi se întoarce la Feleac, 
unde, în anul următor, primeşte invitaţia de a se duce ca 
profesor la Academia Mihăileană din Iaşi. 

Chemarea lui Miele la Iaşi nu a fost întîmplătoarc. Ea 
a făcut parte din planul de reorganizare a şcolilor naţionale 
din Moldova adoptat sub domnitorul Grigore Ghica, în 
1849. în vederea realizării acestui plan, în 1851 a fost che- 
mat din Transilvania A. T. Laurian, care a fost numit in- 
spector general al şcolilor. Mulţumită străduinţelor lui Lau- 
rian, în anul şcolar 1855 — 56 gimnaziul teoretic din Iaşi 
avea deja toate cele 6 clase cerute de regulamentul şcolar 
din 1851, urmînd să se deschidă apoi şi facultatea de filo- 
zofie de doi ani şi cea de drept, pentru a se putea reface 
astfel Academia Mihăileană. 

Pentru a se face faţă cerinţelor unui învăţămînt superior, 
Laurian invită din Transilvania ca profesori la Iaşi, în 1856 
pe Ştefan Miele pentru fizică şi chimie, iar în 1858 pe loan 
Popp pentru matematici şi pe Ştefan Emilian pentru desen 
şi geometria descriptivă. 

Miele a fost numit profesor în martie 1859 şi şi-a în- 
ceput lecţiile în luna mai a aceluiaşi an. Ţinea lecţii de la 
clasa a V-a în sus. în privinţa activităţii lui ca profesor, 
P. Suciu aminteşte următoarele : „El ocupa în acelaşi timp 
catedra de fizică, chimie, mineralogie şi istorie naturală, 
fiindcă profesorul celor din urmă lipsea. îndată după în- 
ceperea lecţiunilor, instrumentele fizicale puţine cîte erau au 
început a fi căutate, curăţite de rugină şi reparate. Ele au 
fost puse în lucrare şi sub mîna bărbatului exercitat expe- 
rimentele se făceau cu cel mai bun succes, aşa încît în ti- 



24 



nerii şcolari se şi deşteptă amorul pentru această ştiinţă. 
Sub direcţiunea sa, instrumentele cabinetului de fizică se în- 
mulţiră aşa, încît ele se pot compara cu ale altor cabinete 
din liceele străine. El fiind numit în 1858 şi profesor la 
şcoala militară, renunţă la onorarul de la această şcoală 
spre a se cumpăra cu dînsul instrumente de fizică, care lip- 
seau cu totul". 

CI. Istrati, care i-a fost elev la Academia Mihăileană, 
îşi aminteşte dc cabinetul lui Miele ca de „un altar, pentru 
care am fi sacrificat cu mare plăcere orele noastre de nebunii 
spre a-1 putea vizita". Apoi continuă : 

„Cînd Miele se suia pe scară la etajul I al externatului 
liceului... îmi aduc aminte cum ne furişam pe lîngă d-sa 
pentru a zări măcar ceva din acest interior în care nu pu- 
team pătrunde, în momentul cînd venerabilul bătrîn des- 
chidea uşa pentru a intra. 

Văd încă masa de strungăric ce era instalată în dreapta 
intrării încărcată cu scule de tot felul, şi la care ştiam că 
lucrează Dumnealui. Curiozitatea noastră era imensă... 

Mai în urmă... putui pătrunde în acel templu sfînt pen- 
tru noi şi văzui astfel că acest laborator se alcătuia din 
2 camere, din care una servea şi ca sală dc curs. Un bun nu- 
măr de maşini de fizică presărate pe lîngă dulapuri cu pro- 
ducte chimice completau ceea ce rămînea încă neocupat de 
numeroasele instrumente mecanice de fierărie, lemnărie, 
strungărie şi altele. 

în acest laborator, Miele făcea şi cursul său de fizică 
şi chimie pînă cînd rămase numai cu catedra de fizică de 
la facultate, creindu-se o catedră separată dc chimie pe care 
o ocupă d-1 Poni". 

Miele ştia să-şi pună ştiinţa la dispoziţia unui public 
mai larg. El a deschis un curs liber de fizică, despre care 
V. A. Urechiă în cunoscuta sa carte Istoria şcoalelor scrie : 
„în anii 1858 — 1859 se ţin la Iaşi primele cursuri libere 
gratuite. Cel dintîi curs liber a fost inaugurat în ziua de du- 
minica Tomii 1858 de către profesorul Ştefan Miele. Con- 
siliul profesoral... la 17 martie 1858 a aprobat facerea aces- 
tui curs liber de fizică populară în sala cea mare a Academiei 
de la 12 pînă la 1 p.m. Experimentele făcute de profesorul 
Miele atrăgea numeros auditoriu la aceste cursuri". 

P. Suciu care a asistat la aceste cursuri îşi aminteşte şi 
el cu multă însufleţire despre ele : „întru acelaşi an (1858) 
el cel dintîi a ţinut la Iaşi lecţiuni publice din electricitate 
şi optică cu aşa succes încît sala cea mare rotundă şi cele 
două colaterale de la Academie nu erau suficiente să cu- 
prindă tot publicul, mai vîrtos din societatea aleasă a la- 
şului. Lui dară, şi nu Societăţii Junimea trebuie să i se re- 
cunoască întîietatea lecţiunilor publice din Iaşi". 

Miele era pasionat pentru astronomie. Istrati îşi amin- 
teşte că „toate zilele libere (sărbătorile) le petrecea la Acade- 
mia Mihăileană în a face observaţiuni astronomice. încă 
înainte de 1860 elevii liceului dăduseră un bal public în 
vechea sală a teatrului de la Capşa pentru a se aduce mai 
multe aparate de astronomie şi fizică". în 1859 Departa- 
mentul Instrucţiunii i-a cerut să-i comunice observaţiile 
sale astronomice şi meteorologice. 

Realizîndu-se în 1859 Unirea principatelor, atît tronul 
Moldovei cît şi cel al ţării Româneşti este ocupat de 
Al. I. Cuza, care imediat ia măsuri pentru îmbunătăţirea în- 
văţămîntului de toate gradele.Opera de ridicare a nivelului 
învăţămîntului este încoronată prin străduinţele marelui său 
ministru Mihail Kogălniceanu, care reuşeşte să înfiinţeze la 
26 octombrie 1860 Universitatea din Iaşi. 

La deschidere Universitatea ieşeană avea trei facultăţi, 
care se numeau : Facultatea juridică, Facultatea filozofică 
şi Facultatea teologică. Ca profesor de fizică şi chimie este 
numit Miele. Din 1878 el rămîne titularul catedrei de fizică 
pînă la moarte. în ultimii ani ai vieţii a fost şi directorul 
Şcolii de meserii din Iaşi. în această epocă el a dezvoltat şi 
o intensă activitate organizatorică, fiind cîtva timp decanul 
Facultăţii de ştiinţe, iar vreme de opt ani rectorul Univer- 
sităţii. Cu drept cuvînt se poate deci spune că el a fost 
unul din întemeietorii învăţămîntului universitar din Iaşi. 

Miele a fost un profesor model. Asupra calităţilor sale 
didactice, P. Suciu are următoarele aprecieri : „Ca profesor, 
atît la liceu cît şi la Universitate ştiu el să urmeze în pro- 
punerile sale regulele pedagogice cu cea mai mare exactitate. 
El, adică, se cobora la nivelul ascultătorilor săi, aşa încît 
toţi înţelegeau ce propunea el. în scurt propunerile sale erau 
clare, inteligibile pentru oricare şcolar sau student. El, atît 
în privinţa propunerii cît şi a frecventării la clase poate 

fi numit modelul profesorilor care vor să-şi împlinească cu 
sfinţenie datoria lor. El, nu numai în şcoală, ci şi în so- 
cietate, oriunde se afla, răspîndea lumina cunoştinţelor sale. 
El voia să facă lumea toată, cu care venea în contact, ca să 
ştie ceea ce ştia el". 

Este regretabil că nici lecţiile ţinute la Academia Mihăi- 
leană, nici cursurile de la Facultatea de ştiinţe, şi nici con- 
ferinţele publice nu s-au publicat. Rămase în manuscris, cu 
timpul s-au pierdut. Istrati spune că a văzut următoarele 
manuscrise ale lui Miele : Mineralogia, Mecanica agricolă, 
Astronomia, Botanica, Zoologia, Chimia analitică, Chimia 
anorganică, Chimia organică şi Chimia experimentală. 

Dintre elevii lui de la Academie şi Universitate mulţi au 
ajuns oameni de seamă. Menţionăm aici pe P. Poni, G. Roşu, 
C. Climescu, V. Paladi, M. Tzoni, P. Ene, C. Brândză, 
C. Mănescu, I. V. Praja, Erm. Pangrati, An. Obregia ş.a. 

în afară de observaţiile sale astronomice şi meteorolo- 
gice, el nu a dezvoltat altă activitate ştiinţifică. în împre- 
jurările în care a trăit, neavînd mijloace şi mediu potrivit, 
nici nu se putea gîndi la o astfel de activitate. Trebuiau 
alte condiţii ; abia după cîteva decenii avea să se poată în- 
jgheba, încetul cu încetul, cercetarea ştiinţifică. 

Cei ce l-au cunoscut l-au admirat nu numai ca profesor, 
ci şi ca om. Poni spune că „Miele era bunătatea întrupată", 
iar B. P. Haşdeu scrie despre el că „era cel mai bun om, şi 
incapabil de a face vreun rău". 

în Ţara Românească, după începutul reuşit al lui Gheor- 
ghe Lazăr (1779 — 1823) de a întemeia la Bucureşti şcoala 
românească de la Sf. Sava, invăţămîntul naţional a fost 
legiferat potrivit dispoziţiilor Regulamentului organic. El 
s-a dezvoltat paralel cu cel din Moldova, însă la început 
într-un ritm mai lent. După ce în 1851 se face un început 
de realizare a unui învăţămînt superior prin înfiinţarea la 
Bucureşti, în 1850, a unei facultăţi de inginerie civilă şi a 
unei facultăţi de legi, în 1863 se deschide, tot aici, o Şcoală 
superioară de ştiinţe, „cu scopul de a forma profesori de 
ştiinţe matematice, fizice şi naturale pentru gimnazii, pre- 
cum şi pentru pregătirea studenţilor la specialităţi de apli- 
caţie ştiinţifice". Această şcoală a primit numele de Facul- 
tate de litere. Peste un an avea să fie înglobată în Univer- 

sitatca din Bucureşti nou înfiinţată. în această universitate 
a fost inclusă şi o Facultate de ştiinţe, la care primit pro- 
fesor de fizică avea să fie Bacaloglu. 

Emanuel Bacaloglu (1830 — 1891) s-a născut la Bucu- 
reşti, unde şi-a făcut studiile primare şi medii la o şcoală par- 
ticulară, împreună cu fratele său Gheorghc participă cu 
entuziasm la revoluţia din 1848, după înfrîngerea căreia 
trăieşte din lecţii particulare de matematici. Abia în aprilie 
1856 reuşeşte să plece în Germania, unde se înscrie la Uni- 
versitatea din Leipzig. Timp dc trei semestre audiază aici 
cursurile unor savanţi de talia Iui Mobius la matematici, 
Hankel la fizică, Erdmann la chimie etc. Plecînd la Paris 
în noiembrie 1857, îşi ia diploma de bacalaureat, iar după 
un an devine licenţiat în ştiinţele fizice, după ce audiase 
cursuri de matematică ţinute de profesori celebri, ca : Chas- 
les, Gauchy, Bertrand ş.a. şi cursuri de fizică predate de 
Becquerel, Biot, Pouillet ş. a. 

în mai 1859 Bacaloglu se înscrie din nou la Universita- 
tea din Leipzig, urmînd de astă dată numai cursuri de spe- 
cialitate (ca teoria elasticităţii şi magnetismul terestru, pre- 
cum şi lucrări practice de chimie, geografie fizică şi 
cristalografie). C. Istrati îl descrie în chipul următor pe 
studentul Bacaloglu : „Am făcut cunoştinţa lui Bacaloglu în 
vara anului 1859. El venise atunci pentru a doua oră la 
Lipsea, unde mai studiase şi lucrase în laboratorul lui Erd- 
mann. Dacă nu mă înşel, el a stat 2 ani la Paris şi a lucrat 
în laboratorul lui Dumas dc la Sorbona. Cu toată deosebirea 
de vîrstă care era între noi — Bacaloglu putea să fi avut 
atunci 30 dc ani, pe cînd eu avem 19 — am fost prieteni 
intimi. De altfel, el întreţinea relaţii prieteneşti cu toţi 
elevii din laboratorul lui Erdmann, dar eu am fost singurul 
pe care -l primea la el acasă. Stătea cu bătrîna lui mamă, 
de care nu s-a despărţit de loc în tot timpul studiilor sale 
în străinătate. Adoraţia pe care o avea pentru mama lui, 
care dacă nu mă înşeală memoria era turcoaică (tatăl lui 
era grec. N. A.), grija duioasă cu care căuta să-i satisfacă 
dorinţele, forma una dintre cele mai calde trăsături ale ca- 
racterului său... Nu lua parte la nici un fel de petrecere stu- 
denţească şi-şi întrebuinţa timpul liber cu lucrări ştiinţifice, 
îndeosebi cu matematicilc". 

Em. Bacalogl; 




întors la Bucureşti, Bacaloglu e numit în toamna anului 
1861 profesor de chimie la Şcoala naţională de medicină şi 
farmacie condusă de doctorul Carol Davila, iar de la 1862 
pînă la înfiinţarea universităţii, profesor de matematici la 
Colegiul Sf. Sava. El îşi începe imediat activitatea cu multă 
însufleţire şi pricepere. Ne putem da seama ce concepţii îl 
călăuzeau în munca sa de profesor de liceu dintr-un articol 
publicat în 1888, intitulat Re flexiuni asupra organizării in- 
strucţiunii la noi, din care reproducem următorul fragment : 

„Liceul este o instituţie destinată să formeze mintea co- 
piilor şi să-i facă apţi să se specializeze apoi într-o carieră 
oarecare... Omul dc ştiinţe exacte are trebuinţă de cunoş- 
tinţe literare, ca să-şi poată exprima ideile corect şi într-un 
mod inteligibil, pe de altă parte literatul, omul de drept, 
etc. are nevoie de cunoştinţe de ştiinţe exacte, altfel se ră- 
tăceşte în regiuni imaginare şi îşi face credinţele cele mai 
absurde despre lucrurile cele mai pozitive..." 

Imitînd exemplul colegilor săi, doctorul Iuliu Baraş şi 
C. Davila, Bacaloglu iniţiază primele cursuri de matematici 
superioare din Bucureşti. în cererea sa din toamna anului 
1862, el scrie Ministerului Instrucţiunii Publice : „Domnule 
Ministru, Cu onoare vă arăt că mai mulţi juni, exprimîndu-şi 
dorinţa de a le face un curs de matematici superioare, 
m-am oferit de a-1 face duminecile şi sărbătorile, de aceea 
vă rog a-mi da permisiunea de a face acest curs facultativ 
şi gratuit, ordonînd unde se cuvine, ca să se puie în dispo- 
ziţiune pentru acest curs una din sălile Academiei, dumini- 
cile şi sărbătorile, de la 10 ore dimineaţa, începînd chiar de 
duminică în 2 decembrie. E. Bacaloglu". 

în octombrie 1863 Bacaloglu este numit profesor de fi- 
zică la nou înfiinţata Şcoală superioară de ştiinţe exacte, 
care se transformă în anul următor în Facultatea de ştiinţe 
a universităţii, iar în 1864 la Şcoala de ponţi şi şosele, din 
care avea sa se dezvolte Şcoala politehnică din Bucureşti. 

Despre condiţiile în care şi-a desfăşurat Bacaloglu acti- 
vitatea în primii ani ai Universităţii, Spiru Haret îşi amin- 
tea în 1904 : „în octombrie 1869 ne-am înscris în anul I 
cinci studenţi, dintre care unul a părăsit cursul mai tîrziu. 
Toţi erau pentru fizico-matematici. în timpul acela în anul 
II era un singur student şi în anul III încă unul... Ca po- 
pulaţie şcolară facultatea, prin urmare, nu sta bine. Dar ea 
nu sta bine nici din alte puncte de vedere. Cele mai multe 
dintre catedre erau reunite cîte două sau cîte trei asupra 
unui singur profesor... aşa că pe atunci erau numai 7 pro- 
fesori. Alexe Marin era singurul profesor de chimie, Baca- 
loglu singurul de fizică". Este uşor de imaginat cîtor difi- 
cultăţi trebuia să le facă faţă noul profesor de fizică, dacă 
mai avem în vedere că, după cum scrie E. Pangrati : „între 
1864 şi 1879 universităţile au trăit cu mijloace aşa de re- 
strînse, încît activitatea lor a trebuit să fie foarte redusă" 

D. Hurmuzescu îl caracterizează astfel pe profesorul 
Bacaloglu : „Printre profesorii Facultăţii de ştiinţe din Bu- 
cureşti, prof. Bacaloglu se deosebea prin sobrietatea şi rigu- 
rozitatea expunerii clare, conform spiritului ştiinţific. Lec- 
ţiile sale erau însoţite de experienţe reuşite, deşi elementare... 
şi arătau o cunoaştere adîncă a materiei, trecută printr-o 
înţelegere personală". 

Una din preocupările lui Bacaloglu ca profesor a fost 
elaborarea cursurilor universitare şi a manualelor şcolare. 
Problema tipăririi manualelor şcolare a fost în epoca bur- 
gheziei totdeauna o problemă grea şi delicată. Lipsa de 
mijloace materiale pentru tipărire, lipsa dc competenţă a au- 
torilor, specula cu vînzarea cărţilor etc. au făcut ca aceasta 
problemă să rămînă mereu deschisă. în 1889, adică după 
25 de ani de activitate în învăţămîntul universitar, Baca- 
loglu scria în menţionatele Rc flexiuni : „în privinţa cărţilor 
didactice ar fi multe de zis. Ne mulţumim însă să atragem 
atenţia autorităţilor asupra speculei nedemne care se face 
cu cărţile didactice, asupra modului interesat în care se 
abuzează de pungile şcolarilor săraci. Sînt mulţi, poate cei 
mai mulţi şcolarii săraci, şi li se impune de către unii din 
profesorii lor să cumpere în interesul librarului şi al to- 
varăşului lui cărţi scumpe ; după trei luni li se schimbă car- 
tea, şi după alte trei luni li se impune să cumpere a doua 
ediţie a cărţii, care nu diferă de întîia decît prin anul ti- 
păririi şi printr-o prefaţă care nu spune nimica, şi toate aces- 
tea, în multe cazuri, cu ameninţarea fie şi tacită, dar mai 
totdeauna reală, de a se da şcolarului o notă rea, în caz de 
nu cumpără cartea impusă, ceea ce ar păgubi negreşit pe 
autorul ei". 

în acelaşi timp în care pregătea pentru tipar Elemente 
de algebră pentru şcolile secundare, Bacaloglu îşi redacta 
cursul de fizică ţinut la Universitate, pregătindu-1 pentru 
tipar spre a fi folositor atît şcolilor secundare, cît şi celor 
superioare. Despre aceste cursuri C. Istrati are următoarea 
apreciere : „Am sub ochii mei cursul său din 1865, în care 
se vorbeşte despre teoria dinamică a căldurii, curs de o rară 
erudiţie şi cu totul superior. Desigur că puţine universităţi, 
la acea epocă aveau un curs asupra fizicei, făcut astfel, în- 
cît privite fenomenele fizicii din punct de vedere mecanic, 
să fi avut mai multă legătură cu modul actual de a vedea". 

Acest curs a fost tipărit în 1870 cu titlul Elemente de 
fizică. Cartea este primul manual universitar de fizică ti- 
părit în româneşte. Succesul lui a fost atît de mare, încît a 
ajuns la două ediţii, lucru rar pe atunci pentru un manual 
ştiinţific. 

Făcînd o dare dc seama a ediţiei a doua a acestei cărţi 
a lui Bacaloglu, apărută în 1888, academicianul Şt. Procopiu 
se exprimă despre ea în termeni elogioşi : 

„După 12 ani (Bacaloglu. N. A.) scoate un Supliment 
la Elemente de fizică în care introduce descoperirile noi în 
Electricitate, maşinile electrice, luminat, apoi Spectroscopia 
în 1883, şi, în sfîrşit, în 1888 adică după 17 ani de la prima 
ediţie scoate Elemente de fizică ediţia a 2-a, aproape în- 
doită faţă de prima. 

Valoarea acestor Elemente de fizică este că acest tratat 
e ţinut în curent cu ştiinţa din izvoare directe, nu din iz- 
voare de mîna a doua ; în al doilea rînd caută să introducă 
o terminologie românească, ridicîndu-se în prefaţă îm- 
potriva termenilor străini. Succesul cu două ediţii e caracte- 
ristic". 

în studiul său detaliat despre Bacaloglu, Istrati scrie : 
„Nimeni dintre români, din ţara, nu s-a ridicat mai sus 
ca el". 

O grijă deosebită a manifestat Bacaloglu totdeauna pen- 
tru cabinetul de fizică. Cînd s-a înfiinţat Universitatea din 
Bucureşti, a preluat aparatele de la Colegiul Sf. Sava, care 
erau necorespunzătoare unui învăţămînt universitar. în ciuda 
lipsei de fonduri, comandînd aparate din străinătate din 
banii săi proprii, i-a reuşit să înzestreze universitatea cu un 
cabinet de fizică potrivit, astfel că în 1875 el putea scrie : 
„în legătură cu aparatura, Cabinetul nostru de fizică de la 
Universitatea din Bucureşti posedă una din bobinele cele 
mai mari din lume, din care nu ştiu dacă se mai găsesc încă 
vreo una-două în toată lumea". Iar în anul următor : „Ca- 
binetul nostru de fizică al Universităţii din Bucureşti s-a 
îmbogăţit zilele acestea cu un instrument nou de dimensiuni 
şi de o putere aşa cum nu se găsesc în asemenea institute 
decît numai foarte excepţional". 

în 1883 Bacaloglu instalează în cabinetul de fizică o ma- 
şină dinamoelectrică a cărei introducere o justifică astfel : 
„,în vederea acestor progrese ale ştiinţei şi ale practicii, 
mi-am propus şi eu să ridic cabinetul şi cursul de fizică al 
Universităţii noastre din Bucureşti la nivelul stării actuale 
de lucruri şi chiar să merg mai departe şi să fac cursul întreg 
de galvanism numai cu ajutorul maşinilor dinamoelectrice 
şi fără baterii galvanice... Maşinile electrice sînt în număr 

dc trei, toate sistema Siemens... Deosebit de aceste maşini 
am mai procurat încă cabinetului de fizică şi mai multe 
lămpi electrice Serrin şi Siemens, şi un număr însemnat de 
lămpi de incandescenţă Swan". 

Bacaloglu a dezvoltat şi o intensă activitate ştiinţifică. 
Ea a început în timpul cînd era încă student la Leipzig şi 
se extinde asupra matematicii, fizicii şi chimiei : vreo 20 de 
lucrări de matematică, tot atîtea de fizică şi şase de chimie, 
publicate în revistele de specialitate germane şi franceze, 
precum şi în Analele Academiei Române. în domeniul ma- 
tematicii e mai importantă Curbura lui Bacaloglu. Lucră- 
rile de fizică aparţin mecanicii, opticii şi electricităţii şi sînt 
mai mult dc natură teoretică, după cum e uşor de înţeles, 
date fiind condiţiile nefavorabile unor cercetări experimen- 
tale. De altfel el însuşi are următoarea concepţie asupra 
activităţii ştiinţifice : „Prin producţie ştiinţifică se înţeleg 
negreşit lucruri foarte variate şi numeroase pentru care de 
sigur nu putem da o definiţie scurtă şi concisă... Prin aceasta 
înţelegem nu numai o descoperire, nu numai o invenţie, dar 
chiar o expunere simplă a lucrurilor, însă într-un mod ori- 
ginal, nou, clar, raţional şi sistematic, astfel încît să ne facă 
să pătrundem în adîncimile ştiinţei, şi să întrevedem drumul 
spre studii noi". 

Neîntreruptă şi bogată a fost activitatea culturală şi de 
răspîndire a ştiinţelor desfăşurată de Bacaloglu. în plin elan 
al tinereţii, împreună cu dr. Baraş, Fălcoianu, dr. Turnescu, 
dr. Felix etc. el înfiinţează, după modelul Societăţii medi- 
cale ştiinţifice a doctorului Davila, Societatea română de 
ştiinţe, care şi-a ţinut la 24 ianuarie 1862 şedinţa festivă 
de deschidere. La prima şedinţă de comunicări din 8 fe- 
bruarie, Bacaloglu vorbeşte Despre atmosferă. Reflexiuni 
asupra formei atmosferei. Dar în ciuda entuziasmului cu 
care şi-a început activitatea, societatea nu a dăinuit dectt 
un an, membrii ei neputînd satisface condiţiile stabilite în 
statute. 

Fără să se descurajeze de acest eşec, Bacaloglu participă 
activ, împreună cu Al. Odobescu, Carol Davila, V. A. Urc- 
chiă etc. la înfiinţarea, în 1865, a societăţii numite Ateneul 
Român, care s-a dovedit viabilă. Printre primii conferen- 
ţiari a fost şi Bacaloglu care „expuse într-o serie de lecturi 
mai multe fapte şi idei împrumutate ştiinţelor fizice şi chi- 

mice şi însoţi expunerile sale cu diferite experienţe", după 
cum scrie revista „Ateneul Român" din 1866. 

în 1868 Bacaloglu participă la înfiinţarea Societăţii de 
ştiinţe fizico-naturale, care însă după un an s-a desfiinţat. 
Cu toate acestea, el nu deznădăjduieşte şi în 1890 îl vedem, 
alături de C. I. Istrati şi A. Marin redactînd statutele So- 
cietăţii de ştiinţe fizice care avea să dăinuiască. 

Datorită meritelor sale de dascăl şi savant, Bacaloglu 
este ales în 1879 membru al Academiei Române, înaltă insti- 
tuţie de cultură. Şi aici dezvoltă o activitate neobosită, pu- 
blicînd în „Analele ştiinţifice" comunicări, dări de seamă, 
note, referate şi ţinînd conferinţe publice. 

Pentru a se putea ţine la curent cu progresele fizicii, 
lucru pe care nu-1 putea face în izolarea sa din Bucureşti, 
Bacaloglu pleca în fiecare vacanţă în străinătate, unde vizita 
laboratoare sau expoziţii. Astfel a vizitat expoziţiile de elec- 
tricitate de la Paris (1881), Londra (1882), Miinchen (1882) 
şi Viena (1883). în 1891, vara, a plecat să viziteze expoziţia 
de electricitate din Frankfurt-pe-Main, dar a murit la în- 
toarcere, în tren, în ziua de 13 septembrie. 

în şedinţa comemorativă din 3 martie 1892 secretarul 
general al Academiei Române, D. Sturza, găseşte cuvinte 
calde de apreciere a lui Bacaloglu : „Toată viaţa lui a fost 
ocupat numai şi numai cu ştiinţa şi cu învăţămîntul ei. Ba- 
caloglu a fost exclusiv omul ştiinţei şi al şcoalei, cl ocupă 
un loc onorabil în ştiinţele fizice 1 . Exactitatea absoluta în 
îndeplinirea datoriilor sale, imparţialitatea în judecarea lu- 
crurilor altora au caracterizat toată activitatea liniştită a 
colegului nostru, în camera sa profesorală şi în Academie". 



întemeietorii cercetării ştiinţifice : 

D. NEGREANU, C. MICULESCU şi D. HURMUZESCU 

Pe vremea lui Miele şi a lui Bacaloglu universităţile 
româneşti nu posedau laboratoare, ci numai „cabinete" de' 
fizică. în una sau două camere erau instalate aparatele de 
fizică, împreună cu substanţele chimice necesare experien- 
ţelor de curs ; în aceste camere profesorul încerca unele 

experienţe simple, admiţîndu-i uneori şi pe studenţi. Despre 
cercetări originale sistematice nu putea fi vorba. 

Această stare de lucruri s-a schimbat o dată cu întoar- 
cerea în ţară a primilor doctori în fizică de la Paris : Ne- 
greanu, Miculescu, Hurmuzescu şi Bungeţeanu, care au in- 
stalat laboratoare nu numai pentru lucrările practice ale 
studenţilor, ci şi pentru cercetări originale, ridicînd astfel 
nivelul învăţămîntului şi prestigiul ştiinţific al universită- 
ţilor noastre. în 1900 — 1901, prin legea lui Spiru Haret, 
acestea capătă dreptul de a acorda atît titlul de licenţiat, 
cît şi pe acela de doctor. 

Dimitrie Negreanu (1858 — 1908) s-a născut la Botoşani, 
unde şi-a făcut studiile primare şi secundare. S-a înscris la 
Universitatea din Iaşi, dar a trecut apoi la cea din Bucu- 
reşti, unde şi-a luat licenţa în fizică în 1880. In anul ur- 
mător este numit profesor de fizică la Liceul naţional din 
Iaşi, la catedra pe care o ocupaseră pe rînd T. Stamati, 
Şt. Miele şi P. Poni. După doi ani reuşeşte să obţină prin 
concurs o bursă pentru studii în străinătate şi pleacă la 
Paris. 

La Sorbona se înscrie la doctorat la profesorul G. Lipp- 
mann. Ideea sa a fost fericită, fiindcă Lippmann, pe atunci 
tînăr profesor, era un entuziast al cercetărilor experimentale. 
Lui Negreanu avea să-i urmeze o pleiadă de tineri români 
care şi-au trecut doctoratul la el. în 1889 Negreanu susţine 
teza de doctorat cu : o lucrare despre Eterificarc şi conduc- 
tibilitate electrică. Era primul român doctor în fizică. 

Revenind în ţară, este numit imediat profesor la catedra 
de electricitate nou înfiinţată. Aici, cu o parte din aparatele 
rămase de la Bacaloglu, organizează în localul fostei biblio- 
teci centrale un laborator pentru lucrările practice ale stu- 
denţilor, primul laborator de fizică din Bucureşti. în folosul 
studenţilor redactează şi un îndrumător de lucrări practice 
de căldură şi electricitate. Păstrîndu-şi obiceiurile dobîndite 
la Paris, îşi instalează în acelaşi local un mic laborator de 
cercetări personale, în care continuă o serie de lucrări ştiin- 
ţifice. Iată cîteva din ele : puterea inductivă specifică a elec- 
tricităţii, funcţionarea maşinii Wimshurst, forţa electromo- 
toare a elementelor galvanice, măsurarea rezistenţelor mari, 
constante fizice pentru Bucureşti, rezistenţa electroliţilor, di- 

D, Negreanu 




latarea absolută a lichidelor, elemente magnetice în România, 
căldura specifică a lichidelor, rezistenţa interioară a pilelor, 
a galvanometrelor, apelor minerale, componenţa magnetică 
H, separarea electrică a mineralelor etc. Aceste lucrări au 
fost publicate fie în „Dările de seama" ale Academiei de 
Ştiinţe din Paris, fie în „Analele Academiei Române". 

Negreanu a fost un bun autor de cărţi didactice. Acest 
gen de activitate 1-a început îndată după luarea doctoratu- 
lui^ traducînd în limba română ■ Istoria naturală şi Minera- 
logia lui Berget şi 1-a continuat pînă la moarte. Astfel pu- 
blică, începînd cu 1903, manualele de liceu : Noţiuni de 
fizică pentru clasa a IlI-a, Noţiuni de electricitate, Gravi- 
tatea pentru clasa a Vl-a, Căldura pentru clasa a VH-a, 
Electricitate şi optică pentru clasa a Vll-a. Meritul său 
cel mai mare în aceasta privinţă este însă publicarea celor 
două manuale universitare: Electricitatea statică, 1907, şi 
Gravitatea, 1908, care au fost cele mai bune manuale româ- 

neşti de fizică de nivel înalt dinaintea primului război mon- 
dial, fiind de un ajutor nepreţuit pentru studenţii facultă- 
ţilor de ştiinţe din Bucureşti şi Iaşi. De asemenea a scos 
patru broşuri de Lucrări practice de Gravitate, Căldură şi 
Electricitate, pentru aceiaşi studenţi. 

Constantin Miculescu (1863—1937) a fost al 10-lea copil 
al unei familii de ţărani nevoiaşi din satul Crevenic (ju- 
deţul Vlaşca). Cu sprijinul unei rude din Bucureşti, în 1875 
se înscrie la liceul Matei Basarab. în 1882 trece bacalaurea- 
tul, fiind clasificat printre primii, apoi se înscrie la Facul- 
tatea de ştiinţe a Universităţii din Bucureşti, secţia fizico- 
matematică. Dintre profesorii facultăţii, o mare influenţă 
au avut asupra lui Spiru Haret şi Bacaloglu. Acesta din 
urmă 1-a şi ajutat să capete o bursă pentru studii la Paris. 

Miculescu pleacă la Paris în 1886, cu dorinţa tînărului 
pătruns de un ideal : de a învăţa pentru a fi folositor patriei 
şi neamului. Entuziasmul lui tineresc se reflectă în însemnă- 
rile scrise de el cu ocazia acestei călătorii. 

Frecventînd cu asiduitate cursurile profesorilor Bouthy, 
Friedel, Lippmann, Poincare, Appel şi Picard, tînărul îşi 
trece în 1888 licenţa în ştiinţe la Facultatea de ştiinţe a 
Sorbonei. 

Miculescu povesteşte cum într-o zi, după ce ţinuse un 
referat în faţa studenţilor cu tema Experienţe şi experimen- 
tator, profesorul Lippmann 1-a chemat la el în cabinet şi i-a 
propus ca subiect pentru teza de doctorat determinarea pre- 
cisă a echivalentului mecanic al caloriei. Alegerea lui Lipp- 
mann s-a dovedit cît se poate de potrivită, fiindcă Micu- 
lescu s-a achitat de această sarcină în mod strălucit. 

Teza lui Miculescu tratează o problemă importantă din 
domeniul termodinamicii, disciplină care s-a dezvoltat în 
jumătatea a doua a secolului al XlX-lea. Subiectul este strîns 
legat de principiul I al termodinamicii ; după ce medicul 
german Robert Mayer a enunţat în mod clar acest principiu 
în 1842 şi a determinat în mod teoretic echivalentul mecanic 
al caloriei, fizicienii au început să facă măsurători pentru 
a-1 determina în mod experimental. Prima experienţă se da- 
toreşte lui Joule, care în 1850 a folosit în acest scop un 
calorimetru cu apă în care se învîrteau palete pentru a o în- 

calzi. Două greutăţi egale, atîrnate de cîte o funie trecută 
peste un scripete şi înfăşurată pe un sul, puneau în căderea 
lor paletele în mişcare de rotaţie. 

Experienţele lui Joule şi ale altor fizicieni au dat rezul- 
tate satisfăcătoare, dar nu erau de ajuns de precise. Micu- 
lescu a perfecţionat metoda de măsurare în două puncte 
esenţiale. în locul calorimetrului cu cantitate de apă fixă 
a folosit unul cu apă curgătoare, pentru ca temperatura aces- 
teia să nu se ridice prea mult peste cea ambiantă. Greutăţile 
de care am amintit le-a înlocuit cu un motor a cărui func- 
ţionare era mai regulată, lucrul mecanic produs de el fiind 
uşor de determinat. Cu ajutorul acestui dispozitiv a găsit 
pentru echivalentul mecanic al caloriei valoarea J = 4, 184 

joulî / calorie, care este foarte apropiată de cea adoptată azi 
în general, ca medie a o mulţime de măsurători. 

întorcîndu-se la Bucureşti, în 1891, Miculescu este numit 
profesor suplinitor la catedra rămasă vacantă prin moartea 
lui Bacaloglu. Titular în 1894, a ocupat catedra pînă la 
moarte, dovedindu-se un foarte bun profesor, renumit pentru 
conştiinciozitatea cu care îşi ţinea cursurile. în decursul ca- 
rierei sale de profesor a avut dese însărcinări, ca cea de in- 
spector general al învăţămîntului secundar şi cea de membru 
în Consiliul permanent al Instrucţiunii Publice. 

Ca titular al catedrei de fizică moleculară, acustică şi 
optică, Miculescu organizează în cele trei camere ocupate de 
cabinetul de fizică un mic laborator, în care instalează unele 
dispozitive necesare pentru lucrările practice ale studenţilor. 
Tot acolo îşi face şi el cercetările proprii. 

Ca profesor, Miculescu era de o punctualitate prover- 
bială, riguros în expunere şi pretenţios la examene. Dintre 
numeroşii elevi şi asistenţi pe care i-a avut, unii şi-au trecut 
doctoratul în fizică la el, iar pe alţii i-a ajutat să-şi termine 
studiile în străinătate. Dintre aceştia menţionăm pe C. Stă- 
tescu, I. Magheru, I. G. Popescu, Şt. Vencov şi A. lonescu, 
deveniţi apoi profesori universitari. Ei au format prima 
echipă de doctori în fizică la noi în ţară. 

Activitatea ştiinţifică a lui Miculescu de la Bucureşti nu 
este de acelaşi nivel cu cea de la Paris. Laboratorul său de 
la catedra de fizică moleculară era, comparativ, slab înzestrat 
faţă de cel de la Sorbona. Dacă adăugăm la aceasta multele 
ocupaţii didactice şi administrative, precum şi lipsa unui 
mediu ştiinţific corespunzător, uşor ne putem da seama de 
ce lucrările ştiinţifice realizate în restul vieţii sale nu sînt 
nici prea numeroase, nici nu se axează pe teme majore, şi 
de ce preocupările sale ştiinţifice trec de la un subiect Li 
altul, fără legătură între ele. Să trecem în revistă cîteva din 
cele publicate în „Buletinul Societăţii de ştiinţe din Bucu- 
reşti". 

In lucrarea Măsurarea indicelui de refracţie al unei prisme 
cu microscopul, publicată în 1905, determină cu ajutorul 
microscopului indicele de refracţie al unei prisme din cu- 
noaşterea unghiului prismei şi al deviaţiei totale. De asemenea 
arată cum se măsoară cu microscopul diametrul interior al 
unui tub capilar şi diametrul unui fir subţire. 

Aceleaşi subiecte le-a reluat în lucrările Generalizarea 
metodei de măsurare a indicelui de refracţie cu microscopul, 
din 1906, şi în Măsurarea diametrului interior al tuburilor 
capilare cu ajutorul microscopului, din 1908. în prima ge- 
neralizează metoda ducelui de Chaulnes, în care se determină 
cu microscopul indicele de refracţie al unei lame solide cu 
feţe paralele, pentru orice corp solid transparent. în a doua, 
de asemenea analogă cu a ducelui de Chaulnes, determina 
diametrul tubului capilar cu ajutorul refracţiei luminii. în 
1910 a trecut la alt subiect, tratînd despre Măsurarea coefi- 
cientului de elasticitate prin metoda acustică. 

Miculescu a jucat un rol de seamă şi în viaţa ştiinţifică 
internaţională. Astfel, în 1904 a fost ales membru al Con- 
siliului de conducere a Societăţii franceze de fizică, fiind 
primul român căruia i s-a făcut această cinste. La fel, în 1909. 
la Congresul de chimie de la Londra, a fost ales membru al 
Comitetului internaţional însărcinat cu culegerea şi publi- 
carea constantelor din domeniul chimiei, fizicii şi tehnolo- 
giei, ce aveau să fie publicate în limbile : engleză, franceza, 
germană şi italiană. ' 

Dragomir Hurmuzescu (1865 — 1954) s-a născut la Bucu- 
reşti, unde în 1877 intră la Liceul Mihai Bravu. Dintre pro- 
fesorii care au avut mare influenţă asupra lui menţionăm 

f>e doctorul C. I. Istrati. Rămînînd orfan de tată, cu sprijinul 
ui V. A. Urechiă se înscrie la liceul Sf. Sava. Dînd ore 
particulare, se întreţine singur şi îşi ajută mama şi pe cei trei 
fraţi mai mici. In acelaşi timp învaţă limba franceză de la 
un profesor francez, pe al cărui fiu îl medita. 

La bătrîneţe, în Amintirile sale, publicate în 1965, Hur- 
muzescu îşi reaminteşte cu multă amărăciune despre învă- 
ţămîntul fizicii şi chimiei de la Sf. Sava, din vremea sa ; 
„Predarea ştiinţelor fizico-chimice lăsa mult de dorit. Pro- 
fesorul de atunci era un doctor în medicină, Racoviceanu, 
care nu-şi dădea nici un interes pentru a ne explica materia. 
Punea pe cîte un băiat cu pregătirea unor foarte puţine ex- 
perienţe (A. Proca, viitor scriitor şi profesor universitar). 
Noi, cîţiva elevi, impresionaţi de cele ce aflam prin revistele 
franceze de la profesorul Levegue, ne-am îndemnat şi am 
aranjat un laborator cu o pilă electrică cu fire şi o busolă 
magnetică al cărei ac îl făceam sa devieze prin curent". 

Dragomir Hurmuzescu 



în 1884, luîndu-şi bacalaureatul, Hurmuzescu se înscrie 
la secţia de ştiinţe naturale a Universităţii din Bucureşti, dar 
după un an, obţinînd prin concurs o bursă la Şcoala normala, 
trece la secţia de fizică. Dintre cei 24 de studenţi ai acestei 
şcoli, 12 erau înscrişi la ştiinţe ; între ei, şi viitorul astro- 
nom N. Coculescu. Au avut ca profesor de fizică pe Baca- 
loglu, la matematică pe David Emanuel şi Constantin Gogu, 
iar la chimie pe A. Marin şi C. I. Istrati. După doi ani, tre- 
cîndu-şi toate examenele de fizică, afară de licenţă, obţine 
prin concurs o bursă de studii a Ministerului învăţămîntului 
„pentru licenţă şi doctorat în fizică", la Paris. 

în aceleaşi Amintiri, Hurmuzescu descrie cu multă vervă 
sosirea sa la Paris. Impresiile sale din oraşul-lumină se pe- 
rindă în faţa cititorului ca pe o pînză de cinematograf. în- 
dată se înscrie, potrivit obligaţiilor legate de bursă, pentru 
licenţă la Facultatea de ştiinţe şi audiază cursuri de fizică, 

chimie şi matematică. Savantul, octogenar la data and îşi 
scrie amintirile, vorbeşte cu multă afecţiune şi respect de 
foştii săi profesori de la Sorbona, între care prioritatea i-o 
dă lui Lippmann. Spicuim din amintirile sale cîteva rînduri, 
caracteristice atît pentru personalitatea profesorilor francezi, 
cît şi pentru a sa proprie. Iată cum îi descrie : 

„în acel timp studiul fizicii la Paris avea o deosebită stră- 
lucire. Cu numirea profesorului Lippmann, fizica mai mult 
descriptivă de la Jamin devine mai raţională şi legile feno- 
menelor îmbracă haina precisă a formulelor matematice ; ex- 
plicaţia lor este prin teoria mecanicii. Şi astfel şcoala fizică 
franceză se ilustra prin originalitatea lucrărilor lui Lippmann, 
Blondlot, Gouy, C. Mascart şi alţii, şi deţinea fruntea pe 
drumul progresului. în domeniile matematicii, o trinitate 
genială apare cu Poincarc, Appel şi Picard". 

Cursurile obligatorii pentru licenţa în fizică erau cursu- 
rile numite „magistrale", şi anume : cele de căldură şi elec- 
tricitate ale lui Bouty, cele de acustică şi optică ale lui Lipp- 
mann şi conferinţele lui Pellat, cil şedinţe de lucrări practice 
în două dimineţi pe săptămînă. Urmau cursuri de chimie şi 
de mineralogie, însoţite de conferinţe şi lucrări practice. 

Deşi programul era destul de încărcat, pentru comple- 
tarea cunoştinţelor el frecventează şi alte cursuri, între care 
pe cel al profesorului Paul Appel, de Mecanică raţională, 
„curs predat cu o admirabilă măiestrie pedagogică, de ţi se 
părea că ai înţeles şi cîştigat deplin lecţia audiată, dar cînd 
voiai să o repeţi acasă, constatai cît de mult îţi lipseşte cu- 
vîntul viu şi metoda profesorului". 

„Tot pentru lărgirea cunoştinţelor mele --■ povesteşte 
Hurmuzescu — urmam cu multă asiduitate cursul de fizica 
experimentală al prof. Mascart, la College de France, curs 
foarte interesant, însoţit de experienţe admirabil reuşite şi 
convingătoare, cu intervenţia competentă a profesorului, care 
corija greşelile de instalaţie ale asistentului. Pentru orizontul 
teoretic am urmat cursul de fizică matematică al lui Josepb 
Bertrand, care era mai cu seamă un studiu critic al legilor 
fizicii... 

Dintre cei doi profesori de fizică pentru licenţă, Lipp- 
mann a debutat ca conferenţiar de termodinamică, şi a fă- 
cut din aceste lecţii un curs sistematizat şi aprofundat, adu- 
cînd nota personală în expunerea sa, ca tot ce făcea acest 

mare maestru : prin ridicarea şi precizarea celor două prin- 
cipii..." 

O atracţie deosebită a exercitat asupra lui vestitul mate- 
matician Poincare, despre care scrie : 

„Tot timpul celor 3 ani de universitate am urmat cu 
mare plăcere lecţiile ţinute de către Henri Poincare, de fizică 
matematică, renumite în toată lumea ştiinţifică prin per- 
spectivele şi sugerările ce provoca. Cu toate că formau un 
sistem împrejurul unei chestiuni, modul expunerii sale era 
astfel că fiecare lecţie conducea la o concluzie, la un rezultat 
imediat. Metoda adoptată astfel era desigur pentru a înlesni, 
cu suficientă pregătire a celor expuse, înţelegerea auditorului 
său — nu prea numeros, dar în parte schimbător. 

în general mulţi învăţaţi şi fizicieni străini, chemaţi de 
faima lui H. Poincare, sau numai în treacăt prin Paris, ve- 
neau să-1 asculte. Mai puţini erau acei care urmau regulat 
cursurile, cam vreo 20. Dintre aceştia, împreună cu colegul 
meu de liceu Marcel Lamottc, am redactat şi publicat lec- 
ţiile sale din 1892, Despre lumină şi electricitate în teoria 
lui Maxwell" . 

Amintim că un alt fizician român, Eugen Neculcea, a 
redactat un alt curs al lui Poincare. 

Fiind astfel bine pregătit, Hurmuzescu s-a prezentat în 
primăvara anului 1890 la examenul de licenţa, pe care 1-a 
trecut primul, iar colegul său român Dionisie Mandy, devenit 
mai tîrziu profesor de fizică la Şcoala de poduri şi şosele din 
Bucureşti, al doilea. 

în toamna aceluiaşi an se înscrie la doctoratul în fizică 
la profesorul Lippmann. Acesta 1-a primit cît se poate de 
bine pe noul său doctorand român (îl mai avea pe Micu- 
lescu, care era în preajma trecerii tezei sale) şi a acceptat ca 
el să lucreze la o problemă de difracţie a luminii pe care şi-o 
alesese singur. în laboratorul său de cercetări de fizică, pro- 
fesorul i-a pus la dispoziţie două camere, în care şi-a instalat 
aparatura necesară. Hurmuzescu îşi alesese subiectul din 
cursul lui Poincare, în care problema era tratată în mod teo- 
retic. Rezultatele obţinute le-a publicat în „Dările de seamă 
ale Academiei de Ştiinţe din Paris". 

In curînd însă, atenţia sa se îndreaptă spre un subiect 
mai important. J. CI. Maxwell dedusese în mod teoretic, ca 
o concluzie a teoriei sale electromagnetice, că raportul dintre 
unitatea electrostatică şi cea electromagnetică trebuie să fio 

egală cu viteza v a luminii adică v = "' C S ' Pentru verifi- 

u.em. 

carea acestei relaţii s-au început diverse cercetări experimen- 
tale în laboratoarele de fizică din Europa, între care şi la 
Şcoala politehnică din Paris. Sorbona nu putea să rămînă 
mai prejos. în înţelegere cu Lippmann, Hurmuzescu trece la 
această problemă, pe care o rezolvă atît de bine, încît la 
20 aprilie 1896 îşi dă examenul de doctorat la Sorbona cu 
teza : Asupra unei noi determinări a raportului v între uni- 
tăţile electrostatice şi cele electromagnetice, tipărită în anul 
următor în revista „Annales de chimie et de physique" din 
Paris. 

Pentru rezolvarea problemei Hurmuzescu a folosit aceeaşi 
metodă ca şi Maxwell, adică metoda de a compensa o forţa 
electrostatică de atracţie cu una electromagnetică de repulsie, 
în scopul efectuării măsurătorilor avea nevoie de o apa- 
ratură complicată. Primind o sumă importantă pe acele 
vremuri, de 7 500 de franci, el îşi construieşte, cu ajutorul 
unui prieten inginer, un dinam cu patru induşi în serie, care 
furniza o tensiune de 3 000 V. Această maşină reprezenta 
un pas important în construcţia dinamurilor, care înaintea 
lui nu depăşeau tensiunea de 1 000 V. Celelalte aparate care 
completau instalaţia erau : un clectrometru absolut, un elec- 
trodinamometru absolut, o rezistenţă electrică construită 
sub supravegherea sa directă etc. 

Asupra felului cum a efectuat lucrarea să-1 ascultăm pe 
academicianul Ştefan Procopiu, care scrie : „Ingeniozitatea sa 
de experimentator se poate constata în toate lucrările sale. 
Citiţi de pildă lucrarea sa despre determinarea raportului v 
al lui Maxwell, pentru a simţi cîtă bogăţie de ingeniozitate 
la aranjarea a două electrometre absolute cilindrice, făcute 
din cilindri a căror coaxialitate e controlată cu o rază de lu- 
mină care trece prin găurile din bazele cilindrilor, la studiul 
în detaliu al firului de suspensie, la construirea primei maşini 
de 3 000 volţi curent continuu, îi era necesar în experienţă, 
şi în toate detaliile, ridicate la importanţa rezultatului prin- 
cipal. Acest fel de a lucra i-a asigurat încrederea de către fi- 

zicienii străini în rezultatele găsite..." Rezultatul obţinut de 
Hurmuzescu este v — 3,001-10 10 -- • 

u.e.m. 

în timpul cit a stat la Paris, Hurmuzescu a studiat în 
laboratorul lui Lippmann forţa electromotoare de magneti- 
zare şi a realizat două invenţii. Cea mai importantă este 
construcţia unui electroscop modern, numit electroscopul 
Hurmuzescu. Acesta avea faţă de vechile electroscoape avan- 
tajul că poseda un ecran electrostatic din cutie metalică, pen- 
tru a-1 proteja de influenţele electrice exterioare, făcîndu-1 
astfel mai sensibil. 

A doua invenţie a sa, realizată în acelaşi timp, a fost un 
izolator electric numit dielectrină. Ce este dielecirim şi cum 
se prepară ne-o spune însuşi Hurmuzescu în cererea sa pe 
raje a făcut-o pentru obţinerea brevetului ce i s-a acordat 
de statul francez la 9 aprilie 1894 : 

„Invenţia are drept obiect un nou izolant electric, numit 
dielectrină, care are proprietatea de a izola în aceeaşi mă- 
sură ca şi izolantele cele mai perfecte. 

Pentru a-1 pregăti se topeşte sulful într-un surplus de 
parafină la care se adaugă mai înainte un lichid volatil din 
seria benzinică ; acest lichid arc proprietatea de a face ames- 
tecul mai intens. Acest amestec poate fi întrebuinţat la fa- 
bricarea tuturor aparatelor electrostatice pentru care nu se 
cere o mare rezistenţă mecanică. 

Se obţine un amestec .bun cu următoarele proporţii : 
sulf 100, parafină 8, benzină 1 — 10"/o, după natura benzinei 
folosite şi după calitatea pe care trebuie s-o aibă preparatul. 
Un excedent de parafină îl face mai moale, iar un excedent 
benzinic îl face mai casant. 

Amestecul se prepară la o temperatură care nu depăşeşte 
150°C. în aceste condiţii se obţine după răcire un produs 
care se poate lucra foarte bine la strung şi cu pila, avînd un 
luciu de fildeş. 

...Amestecînd cu produsul obţinut în stare topită un praf 
bine uscat, inert şi cam de aceeaşi densitate cu amestecul, se 
poate obţine un izolant cu o mare duritate mecanică, păs- 
trîndu-i totodată excelentele calităţi de izolant electric. Se 
pot astfel folosi în mod avantajos ipsosul, cimentul, caolinul, 
carbonaţi de calciu calcaros, etc. Aceştia din urmă sînt fo- 
losiţi pentru a-i da consistenţă, fiind un liant foarte solid". 

Casa constructoare de aparate „A'lvergnat Chabaud" a 
primit de la Hurmuzescu concesiunea de a folosi dielectrina 
ca izolant la aparatele de laborator, ca electroscoape, elec- 
trofoare etc. Incepînd din 1894, electroforul şi electroscoa- 
pele Hurmuzescu au figurat timp de 15 ani la toate expozi- 
ţiile Societăţii franceze de fizică, făcîndu-i numele cunoscut 
printre fizicienii de atunci. Aproape toate laboratoarele de 
fizică, mai ales cele din Franţa, au fost înzestrate cu elec- 
troscoape Hurmuzescu, mai ales după descoperirea razelor 
Roentgen. Pierre şi Mărie Curie au prezentat în 1897 în faţa 
Societăţii franceze de fizică primele lor lucrări asupra radiu- 
lui folosindu-se de un electroscop Hurmuzescu. 

Preocupările ştiinţifice ale lui Hurmuzescu, la Paris, nu 
s-au mărginit numai la pregătirea tezei de doctorat, ci trec 
la diverse subiecte, ca : vibraţia unui fir metalic încălzit 
prin curent electric, endosmoza electrică a izolatorilor, elec- 
trizarea la distanţă etc. 

Cea mai importantă realizare a lui Hurmuzescu la Paris 
a fost însă descoperirea făcută, împreună cu colegul său 
francez L. Benoist, că razele X au proprietatea de a descărca 
corpurile electrizate. Această lucrare, remarcabilă atît din 
punct de vedere teoretic cît şi din cel experimental, i-a făcut 
numele cunoscut în cercurile ştiinţifice internaţionale, fiind 
punctul de plecare al descoperirii altor fenomene fizice im- 
portante. 

întoreîndu-se în ţară, ministrul învăţămîntului de atunci, 
P. Poni, 1-a solicitat să meargă la Iaşi, unde a fost numit 
mai întîi conferenţiar, apoi profesor la catedra, nou creată, 
de gravitate, căldură şi electricitate. Prima sa grijă a fost 
crearea şi organizarea unui laborator de fizică în noul palat 
al universităţii. Pînă la terminarea acestuia şi-a instalat un 
laborator pentru studenţi şi cercetări în localul Liceului in- 
ternat, la care fusese numit profesor de fizică şi apoi director. 
Abia în octombrie 1898, cînd a fost inaugurat noul palat al 
universităţii, i s-a pus la dispoziţie suma considerabilă de 
150 000 de lei aur pentru înzestrarea unui laborator mo- 
dern de fizică. 

Cu această sumă, el organizează un laborator pentru 
care comandă din străinătate aparate moderne şi înfiinţează 
în 1905 un atelier mecanic la universitate. Rolul acestui ate- 
lier era să dea studenţilor posibilitatea de a învaţă mînuirea 

strungului, suflarea sticlei, prelucrarea lemnului, pentru a-şi 
putea construi ei înşişi aparatele de fizică şi a le repara cînd 
se deteriorează. Acesta mai deservea şi liceele, construind 
pentru ele aparate simple demonstrative şi reparînd pe cele 
stricate. Crearea laboratorului şi a atelierului mecanic a în- 
semnat o adevărată revoluţie în universităţile româneşti, 
fiindcă schimba cu totul modul de a concepe predarea fizicii 
şi cercetarea ştiinţifică. 

în laboratorul lui Hurmuzescu şi-au început activitatea 
ştiinţifică o seamă de tineri, dintre care unii au devenit buni 
fizicieni. Menţionăm între ei pe Şt. Procopiu, C. G. Bedreag, 
N. Patriciu, I. Magheru, I. Roman, M. Volanschi, la Iaşi, 
iar mai tîrziu la Bucureşti G. Atanasiu, Th. Petrescu ş.a. 

Pînă m 1900, în România nu exista nici o revistă ştiin- 
ţifică în vreo limbă străină. în acel an, din iniţiativa şi 
prin străduinţele lui P. Poni şi Hurmuzescu ia fiinţă „Anna- 
les scientifiques de l'Universite de Iassy", care a făcut po- 
sibilă publicarea lucrărilor ştiinţifice ale oamenilor de 
ştiinţă din Moldova. Revista, condusă de Poni, avînd ca 
secretar de redacţie pe Hurmuzescu, a devenit curînd cu- 
noscută şi apreciată în străinătate. în acelaşi an se înfiinţează 
Societatea de ştiinţă din Iaşi, avînd ca preşedinte pe Poni 
şi ca secretar pe Hurmuzescu. Şedinţele societăţii se ţineau 
la laboratorul de electricitate în fiecare săptămînă, de obicei 
marţi seara la 8 h şi 30 m. Activitatea acestei societăţi a făcut 
posibilă ţinerea primului Congres de ştiinţe în România. 

Ţinînd seamă de necesitatea ca ţara noastră să aibă in- 
gineri bine pregătiţi mai ales în domeniul electrotehnicii, 
Hurmuzescu începe, încă din 1904, organizarea pe lîngă 
Facultatea de ştiinţe din Iaşi a unui învăţămînt tehnic aplicat. 
Lucrul a mers foarte greu, din cauza numeroaselor piedici 
care i s-au pus în cale. Cu toate acestea, fiind sprijinit de pro- 
fesorii facultăţii, Hurmuzescu reuşeşte, după şase ani de 
trudă, să obţină recunoaşterea oficială a unei Şcoli de elec- 
tricitate ataşată Facultăţii de ştiinţe. Această şcoală avea să 
devină, după trei ani, Institut electrotehnic. Şt. Procopiu re- 
zumă astfel dificultăţile ce avea de înlăturat noul institut : 
„Acest institut este hulit, desconsiderat, căci se zice că ţara 
nu are nevoie de ingineri electricieni şi nici de ingineri chi- 
mişti. Cîtă miopie burgheză". 



4 — Figuri de fizicieni — c. 3197 

La Institutul electrotehnic avea să fie înglobat în 1923 
Institutul de chimie tehnologică, constituindu-se astfel insti- 
tutele tehnice ale Facultăţii de ştiinţe. în 1939 aceste insti- 
tute se transformă în Şcoala politehnică Gh. Asachi din Iaşi, 
a cărei înfiinţare se datoreşte spiritului iniţiator şi creator 
al lui Hurmuzescu. 

în 1913, fiind transferat la Bucureşti, la catedra de apli- 
caţiile căldurii şi electricităţii, Hurmuzescu începe o nouă 
acţiune organizatorică pe terenul învăţămîntului electroteh- 
nicii. Astfel înfiinţează şi aici o secţie de electrotehnică şi 
chimie tehnologică, care în 1938 se contopesc cu Politehnica 
din Bucureşti. La Institutul electrotehnic din Bucureşti înfiin- 
ţează primul post de radiodifuziune din România şi con- 
duce revista „Radiofonia", organul Societăţii amatorilor ra- 
diofonişti. Ca urmare a activităţii sale, în 1928, cînd se 
înfiinţează „Societatea română de radiodifuziune", este ales 
preşedinte al Consiliului ci de administraţie, apoi preşedinte 
al Consiliului tehnic. 

Mijloacele pe care şi le-a putut înjgheba la Iaşi şi la 
Bucureşti, Hurmuzescu le-a folosit din plin pentru a-şi con- 
tinua munca ştiinţifică. încă în 1897 el începe cercetări de 
electricitate, ocupîndu-se mai ales cu proprietăţile corpurilor 
sub acţiunea cîmpului magnetic, cu forţa electromotoare 
cauzată de deformări mecanice, cu acţiunea razelor X asu- 
pra corpurilor electrizate etc. Invenţia telegrafiei fără fir 
şi radioactivitatea descoperită la sfîrşitul secolului trecut 
l-au atras în mare măsură. Astfel, îl vedem studiind co- 
herorii şi iniţiind măsurile de radioactivitate ale apelor 
minerale din România. Importanţa cunoaşterii proprietăţi- 
lor petrolului l-au condus la măsurători asupra radioacti- 
vităţii petrolului românesc. Lucrările sale sînt citate şi re- 
zumate în cele mai de seamă tratate de fizică, ca acelea 
ale lui Ganot, Pellat, Bouty, Mascart, Chapuis-Berget etc. 

Datorită lucrărilor sale ştiinţifice şi-a cîştigat un renume 
printre marii fizicieni, devenind reprezentantul recunoscut 
al fizicii româneşti peste hotare. în această calitate era in- 
vitat la toate congresele internaţionale ale fizicienilor, iar 
la Congresul de radiologie de la Bruxelles din 1910 a prezidat 
o secţiune a congresului, celelalte avînd ca preşedinţi sa- 
vanţi de talia lui Rutherford, Arrhenius, Mărie Curie, 
Righi ş. a. 

Societatea franceză de fizică îl alege îri L92B Ttiembru 
corespondent alături de P. Yeeman, C. TT ~R. "Wîîson şi afţi 
cîţiva fizicieni celebri (în total zece.) în 1932 este ales mem- 
bru de onoare al Societăţii franceze a electricienilor din 
Paris. 

Hurmuzescu a fost un distins savant şi profesor şi un 
excelent organizator, care a făcut cinste patriei sale şi po- 
porului român. 



Primul doctor din ţară : 

D. BUNGHŢEANU 

înainte de reforma învăţămîntului a lui Haret din 1900, 
universităţile din Bucureşti şi Iaşi nu avea dreptul să acorde 
absolvenţilor lor titlul de doctor. Dar nici nu ar fi avut 
posibilitatea, din cauza lipsei de profesori bine pregătiţi şi 
a laboratoarelor potrivit înzestrate. După ce aceste condiţii 
au fost realizate de Negreanu, Miculescu şi Hurmuzescu, la 
începutul secolului nostru Universitatea din Bucureşti a ajuns 
în situaţia să acorde primul doctorat în fi/.ică lui Bunge- 
ţeanu. 

Dimitrie Bungeţeanu (1860—1932), născut la Mehedinţi, 
a studiat matematicile la Universitatea din Iaşi, luîndu-şi 
licenţa în 1884. Trimis în străinătate de Ministerul Agricul- 
turii pentru studiul meteorologiei, îşi însuşeşte această dis- 
ciplină la Paris, Hamburg, Berlin şi Petersburg. în 1896 
îşi ia licenţa în ştiinţe la Paris, după care, revenind în ţară, 
este numit conferenţiar la catedra de matematici de la Uni- 
versitatea din Bucureşti. Simţindu-se lipsa unui profesor de 
fizică, după 12 ani de funcţionare este numit profesor supli- 
nitor la catedra de gravitate, căldură şi electricitate, al cărei 
titular devine în 1912, după ce şi-a trecut în acelaşi an doc- 
toratul în fizică la Bucureşti. 

Bungeţeanu şi-a început activitatea ştiinţifică cu cerce- 
tări asupra difracţiei razelor X în 1897, dar în curînd aten- 




D. Bungeţeanu 



ţia lui se îndreaptă asupra acusticii, o serie de lucrări fiind 
consacrate rezonanţei lichidelor şi propagării sunetului în 
lichide. Rezultatele lucrărilor sale sînt cuprinse în opera sa 
fundamentala, intitulată Rezonanţa lichidelor. Viteza su- 
netelor în lichide, publicata în limba franceză în formă de 
carte, la Bucureşti, în 1914. 

Problema propagării sunetului în lichide a fost rezolvată 
teoretic încă de marele Laplace. Celebra experienţă a lui 
Sturm şi Colladon de pe lacul Genevei asupra vitezei de pro- 
pagare a sunetului în apă (1826) a dat o verificare remar- 
cabilă a ecuaţiei lui Laplace. Pentru celelalte lichide, diverşi 
autori, ca Wertheim, Kundt ş.a., au încercat verificări expe- 
rimentale indirecte, care însă nu au dat rezultatul aşteptat. 

Reluînd această problemă în modestul său laborator din 
Bucureşti, Bungeţeanu a reuşit să o rezolve în mod satis- 
făcător, în prefaţa lucrării sus-menţionate, el rezumă astfel 
eforturile şi rezultatele sale : „Reluînd această chestiune, noi 
am arătat mai întîi că lichidele cuprinse în interiorul tu- 

burilor solide pot întări un sunet dat care se propagă în 
masa lor, adică pot rezona în prezenţa unei surse sonore 
exterioare, cu totul la fel ca gazele cuprinse în tuburi so- 
nore. Printr-un dispozitiv experimental special noi am uti- 
lizat apoi acest fenomen de rezonanţă pentru a determina 
viteza sunetului în diferite coloane lichide". Făcînd lungi 
serii de experienţe, savantul român a reuşit ca din datele 
obţinute cu ajutorul teoriei elasticităţii să stabilească „între 
viteza sunetului într-o coloană dc lichid şi viteza într-o 
masă nelimitată a aceluiaşi lichid o relaţie, care ţine seama 
de toate elementele experienţei : compresibilitatea şi elasti- 
citatea lichidului, elasticitatea şi dimensiunile tubului solid". 



Ingineri fizicieni : 

N. VASILESCU KARPEN şi A. MAIOR 



îmbinarea fericită în aceeaşi persoană a calităţii de in- 
giner şi de fizician nu este un caz prea rar. Istoria fizicii 
cunoaşte o seamă de exemple de ingineri deveniţi fizicieni 
, şi de fizicieni care în acelaşi timp se ocupau cu probleme in- 
ginereşti, sau erau inventatori. In prima categorie se pot 
înşira Leonardo da Vinci, Stevin, Hooke, Fresnel, iar în a 
doua Pascal, Huygens, Leibniz ş. a. 

Exemple de acest gen întîlnim şi la noi, între care pe 
Asachi, Miele ş. a. în acest cadru intră în orice caz cei doi 
ingineri fizicieni menţionaţi în titlu : Karpen şi Maior. 

Nicolae Vasilescu Karpen (1870 — 1964) s-a născut la 
Craiova. A început studiile secundare la Craiova şi le-a ter- 
minat la Bucureşti. A învăţat ingineria la Şcoala naţională 
de poduri şi şosele, luînd diploma de inginer în 1891 ca şef 
de promoţie. Dornic de a cîştiga o pregătire superioară 
pleacă la Paris, unde în 1900 îşi ia diploma de inginer la 
Şcoala superioară de electricitate, de unde trece la Facul- 
tatea de ştiinţe şi îşi ia doctoratul în ştiinţe la G. Lippmann, 
în 1904. 

întorcîndu-se în patrie este numit, în 1905, profesor de 
electricitate şi electrotehnică la Şcoala de poduri şi şosele. 
După primul război mondial, în ţară se simţea tot mai mult 
necesitatea unor ingineri bine pregătiţi. Vasilcscu Karpen 
depune deci eforturi mari în scopul de a reorganiza Şcoala 
de poduri şi şosele, care se transformă în 1920 în Şcoala 
politehnică din Bucureşti. Rector al noii instituţii a fost 
numit Vasilescu Karpen. Acest post 1-a deţinut pînă în 1940, 
cînd a devenit profesor onorar. 

Vasilescu Karpen a fost nu numai un excelent profesor 
şi rector, ci şi un fizician eminent, al cărui nume este cu- 
noscut şi dincolo de hotarele ţării noastre. Ca profesor a 
tipărit în 1925 pentru studenţii săi un Manual de electro- 
tehnică generală, iar în 1942 un alt manual, intitulat Elec- 
tricitate. 

în recenzia pe care a făcut-o acestei cărţi în „Revista 
V. Adamachi", voi. XXVIII, p. 208, acad. Şt. Procopiu o 
apreciază în termenii următori : „în definitiv Electricitatea 
d-lui Vasilcscu Karpen constituie o expunere interesantă şi 
originală a continuumului şi a cîmpului în electricitate. Or- 
ganizarea consistă în a strînge electricitatea într-o unitate 
deductivă, înlocuind noţiunile magnetice şi reducînd mag- 
netismul la electricitate ; în sfîrşit, trecînd peste ordinea 
cronologică. Studenţii înaintaţi în fizică vor simţi plăcere 
în a urmări raţionamentele şi deducţiile d-lui Karpen". 

Ca inginer s-a ocupat de construcţia tunelului din Be- 
reşti (linia Bîrlad — Galaţi), lung de 3 km, iar în 1915 a 
construit o mare staţiune de T.F.F. la Băneasa, cu o putere 
de 24 kW în circuitul oscilant şi cu o rază de acţiune de 
2 000 km. La această construcţie s-a întrebuinţat numai ma- 
terial din ţară ; dispozitivele erau originale şi funcţionarea 
impecabilă. 

Puţini oameni de ştiinţă s-au putut mîndri cu o activi- 
tate ştiinţifică atît de îndelungată ca Vasilescu Karpen. 
Timp de 55 ani a publicat lucrări de valoare din domeniul 
electricităţii şi electrotehnicii. Prima sa lucrare dintr-un şir 
de 77 tratează problema condensatoarelor electrice, publi- 
cată la Societatea franceză de fizică din Paris, în 1900. Lu- 
crarea sa fundamentală însă este teza sa de doctorat, în 
care studiază Efectul magnetic al corpurilor în mişcare, pu- 
blicată în cunoscuta revistă „Annales de Chimie et de Phy- 

N. Vasilescu Kavpen 




sique" în 1904. Acest studiu experimental este legat de 
celebra experienţă a lui Rowland în care acesta a dovedit 
mai întîi că o sarcină electrică în mişcare se comportă ca 
un curent electric, producînd în jurul său un cîmp magne- 
tic. Se aştepta ca, potrivit teoriei electronilor, acest feno- 
men,^ numit convecţie electrică, să dea naştere într-un cir- 
cuit învecinat unei inducţii electromagnetice. Mai mulţi fi- 
zicieni care au încercat să verifice aceste prevederi au ajuns 
la rezultate contradictorii : unii au găsit un efect pozitiv, 
alţii negativ. în experienţa sa care a dus la confirmarea de- 
finitivă a efectului. Rowland, Vasilescu Karpen a folosit un 
disc de ebonită, acoperit pe ambele feţe cu cositor, care su- 
pus unei tensiuni alternative de vreo 5 000 V, se roteşte 
între două bobine concentrice de sîrmă, inducînd în ele cu- 
renţi alternativi. Aceştia sînt apoi redresaţi şi intensitatea 
lor se măsoară cu un galvanometru. 

Experienţele lui Vasilescu Karpen au arătat în mod in- 
discutabil existenţa convecţiei electrice şi au fost reproduse 
în tratatele de fizică din străinătate. în aceeaşi lucrare el 
demonstrează că e imposibil să se pună în evidenţă existenţa 
unui cîmp magnetic datorit corpurilor electrizate antrenate 
în mişcarea de translaţie a Pămîntului. Existenţa unor astfel 
de curenţi ar fi fost o dovadă despre mişcarea absolută a 
Pămîntului. 

Dintre celelalte lucrări de valoare ale lui Vasilescu Kar- 
pen menţionăm ca mai importante pe cele referitoare la 
mecanismul zborului „a la voile" l , la explicarea zborului 
păsărilor şi la cauza aderenţei fierului la beton, lucrare de- 
venită curînd clasică, precum şi la lucrările sale de termo- 
dinamică şi chimie fizică privitoare la presiunea internă, la 
presiunea osmotică şi la tensiunea superficială a lichidelor, 
precum şi la telefonia la mare distanţă. 

în fizica teoretică s-a ocupat cu dezvoltarea teoriei elec- 
tromagnetice a lui Maxwell, arătînd lipsurile aceste teorii. 

Făcînd experienţe cu pilele electrice a găsit o serie de 
pile interesante pe care le-a numit pilele K. Căutînd să ex- 
plice teoretic funcţionarea acestor pile nu a fost însă atît 
de norocos ca în celelalte cercetări ale sale, întrucît a admis 
că ar exista o contradicţie între datele experimentale şi prin- 
cipiul al doilea al termodinamicii, ceea ce 1-a antrenat în- 
tr-o polemică cu unii fizicieni. 

Ocupaţiile multilaterale ale lui Vasilescu Karpen au avut 
uneori repercusiuni dezavantajoase asupra activităţii sale 
ştiinţifice. Să luăm un singur exemplu. în 1909 a prezentat 
Academiei de Ştiinţe din Paris o notă Asupra telefoniei la 
mare distanţă, în care, pentru a îmbunătăţi calitatea trans- 
miterii convorbirilor telefonice prin cablu la mare distanţă, 
preconizează ca în locul curenţilor periodici de înaltă frec- 
venţă să se aplice procedeele telefoniei fără fir. El propune 
deci folosirea curenţilor „regulat întreţinuţi, de frecvenţă 
bine determinată şi unică, produşi fie de un arc cîntător, fie 
de alternatori", cu o frecvenţă, de exemplu, de 5 000 de pe- 
rioade pe secundă. Aceşti curenţi, arată el, ar putea fi uti- 
lizaţi şi în telefonia multiplă. 



1 Zbor planat (fără motor). 

Din motivele amintite, Vasilescu Karpen nu s-a mai 
ocupat de această problemă. Abia în 1963, într-o comuni- 
care făcută la Academie, îşi reaminteşte de această lipsă de 
interes, după ce a aflat că procedeul propus de el se aplică 
astăzi cu valori numerice cu totul altele pentru mărimile 
ce intervin. 

Vasilescu Karpen încheie interesanta sa comunicare : 
„După cîţiva ani de la comunicarea noastră, prof. Augustin 
Maior, a propus acelaşi procedeu de telefonie la mare dis- 
tanţă. 

Prin această comunicare am crezut astfel să reamintesc 
care sînt promotorii procedeului folosit astăzi pentru tele- 
fonia prin cablu la mare distanţă". 

Ca o recompensă a meritelor sale ştiinţifice, Academia 
ţării noastre 1-a ales membru al ei. A fost membru de onoare 
al Societăţii electricienilor din Paris şi „doctor honoris causa" 
al Politehnicii din Bucureşti. 

în 1942 Politehnica din Bucureşti a înfiinţat în cinstea 
fostului ei rector premiul N. Vasilescu Karpen, în valoare 
de 50 000 de lei, care să se acorde, începînd cu 1 octombrie 
al acelui an, celei mai bune lucrări de electricitate sau elec- 
trotehnică publicată în cei cinci ani precedînd data acor- 
dării premiului, de către un inginer diplomat al oricărei fa- 
cultăţi din ţară. 

Augustin Maior (1882 — 1963) s-a născut la Reghin (ju- 
deţul Mureş), unde tatăl său a fost învăţator-director de 
şcoală civilă. Clasele medii le-a urmat pe rînd la Liceul 
evanghelic (german) din Reghin, la Liceul piarist (maghiar) 
din Tîrgu Mureş şi la Liceul piarist din Budapesta, unde a 
trecut bacalaureatul în 1900. înscriindu-se la Politehnica din 
Budapesta, a luat diploma de inginer electromecanic în 1905. 
In acelaşi an a făcut o călătorie de studii la Viena, Munchen 
şi Gottingen, pentru a se specializa în matematici şi fizică 
teoretică. 

în posesia diplomei de inginer intenţiona să ocupe un 
post potrivit aptitudinilor sale. Ocazie binevenită pentru 
aceasta era publicarea unui post vacant de inginer P.T.T. la 
Budapesta. Se hotărăşte deci să solicite acest post. Obţinerea 
postului a avut loc în împrejurări hazlii, pe care le povestea 
adesea cu multă plăcere. 

Solicitanţii trebuiau să dea concurs. Inginerul Maior 
se prezintă şi el. După ce a răspuns foarte bine la toate în- 
trebările, unui membru al comisiei de examen i-a venit în 
minte să-i pună următoarea întrebare : „Cîte feluri de cutii 
de poştă se întrebuinţează în Ungaria ?" La această întrebare 
neprevăzută, care se referea la sistemul de cutii de scrisori, 
candidatul, care nu cunoştea problema, fără a se încurca a 
răspuns prompt : „două feluri, roşii şi albastre". Acest răs- 
puns neaşteptat a stîrnit la membrii comisiei un hohot de 
rîs ! în urma concursului, A. Maior a fost numit, la 1 decem- 
brie 1905, inginer la P.T.T. în laboratorul Direcţiei centrale 
P.T.T. din Budapesta şi-a făcut cercetările teoretice şi ex- 
perimentale care au dus la invenţia telefoniei multiple. 

După unirea Transilvaniei cu România, Consiliul Diri- 
gent din Sibiu 1-a numit, în ianuarie 1919, director general 
al P.T.T. din Transilvania, post pe care 1-a deţinut pînă în 
1920. La 12 mai 1919, acelaşi Consiliu Dirigent 1-a numit 
profesor agregat la Facultatea de ştiinţe a Universităţii din 
Cluj pentru catedra de fizică tehnologică, încredinţîndu-i 
totodată şi conducerea laboratorului de fizică tehnologică 
(electrotehnică). 

în ianuarie 1920 apare în „Monitorul oficial" numirea lui 
A. Maior ca profesor titular de fizică teoretică şi tehnologică 
la Universitatea din Cluj. După doi ani i s-a încredinţat şi 
ţinerea cursului de fizică şi tehnologic industrială de la Aca- 
demia Comercială din acel oraş. 

în 1921 Ministerul Comunicaţiilor din Bucureşti 1-a nu- 
mit membru în Comitetul tehnic special de pe lîngă Direcţia 
generală P.T.T. de sub preşedinţia profesorului Vasilescu 
Karpen „pentru studierea ameliorării actualelor instalaţii de 
telegrafie şi telefonie cu fir şi fără fir". în anul şcolar 
1929 — 1930 este decan al Facultăţii. de ştiinţe din Cluj, post 
pe care-1 va ocupa şi în anul 1946 — 1947. 

Maior şi-a început activitatea ştiinţifică imediat după 
luarea diplomei. După natura acestei activităţi putem dis- 
tinge două perioade. Prima perioadă durează pînă la numirea 
sa ca profesor la universitate, domeniul său de cercetare fiind 
electrotehnica, şi anume telefonia multiplă şi transmiterea 
energiei la distanţă. 



58 



Augustin Maior 




Dezvoltarea rapidă a telefoniei la începutul secolului 
nostru a fost urmată de o extindere a reţelei telefonice, care 
pretindea investiţii din ce în ce mai mari. Pentru a înlătura 
acest inconvenient s-a căutat să se poată folosi mai economic 
reţeaua existentă. Combinînd în mod ingenios liniile telefo- 
nice şi întrebuinţînd un dispozitiv special s-au putut realiza 
trei convorbiri telefonice pe două circuite. Maior a arătat, 
atît teoretic cît şi experimental, că folosind drept curenţi 
purtători curenţi alternativi de înaltă frecvenţă şi făcînd uz 
de rezonanţa electrică se pot efectua pe un singur circuit 
cinci convorbiri. Prima sa lucrare în acest domeniu a apărut 
în 1907, în revista „Elektrotechnische Zeitschrift", sub titlul 
Asupra telefoniei multiple. Metoda sa se poate aplica şi la 
telegrafia multiplă. 

O altă metodă preconizată de Maior porneşte de la pro- 
prietatea ce o au redresoarele de a nu lăsa să treacă prin ele 
decît o jumătate de undă a unui curent alternativ şi de a opri 
pe cealaltă. 

Tot atît de importantă este şi contribuţia lui Maior la re- 
zolvarea problemei transmiterii energiei electrice la distanţe 
mari. El a arătat că soluţia cea mai uşoară şi mai comodă 
este transmiterea energiei electrice prin mijlocirea curenţilor 
intenşi de înaltă frecvenţă. într-o altă lucrare a arătat avan- 
tajele transmiterii energiei electrice la distanţă cu ajutorul 
transformatorului dc rezonanţă. 

în perioada a doua, care începe cu numirea sa ca pro- 
fesor la Cluj, Maior s-a ocupat exclusiv de chestiuni de fi- 
zică teoretică, şi anume de gravitaţie, termodinamica radia- 
ţiilor şi cea statistică. Astfel, unele din lucrările sale tratează 
relaţia dintre gravitaţie, emisiunea căldurii şi undele elec- 
trice, ajungînd la relaţii noi. A arătat fenomene noi şi în le- 
gătură cu aşa-numita „expansiune a universului". în teoria 
cuantelor a introdus o nouă funcţie, pe care a numit-o 
„cvasientropică", prin analogie cu noţiunea de entropie din 
termodinamică. La fel, a arătat că anumite fenomene din 
interiorul nucleului atomic pot fi explicate în baza mecanicii 
neeuclidiene, considerînd interiorul nucleului drept un spaţiu 
hiperbolic. 

Ca profesor la Cluj a ţinut cursuri de fizică teoretică, 
fiind primul profesor de fizică teoretică din România. Apli- 
cînd sistemul german, ţinea cursuri ciclice de doi ani cu stu- 
denţii anului doi şi trei, predînd alternativ acustica şi optica 
sau electricitatea şi magnetismul. Aceste cursuri au apărut 
litografiate în mai multe ediţii. 

Avînd un temperament dinamic, care nu cunoştea obsta- 
cole, a reuşit să organizeze cu pricepere un laborator de 
electricitate bine înzestrat, şi mai cu seamă o bibliotecă de 
fizică teoretică foarte bogată. Ca profesor era iubit din cauza 
personalităţii sale simpatice, a firii sale comunicative şi a 
bunăvoinţei sale faţă de studenţi. Savant de cultură enciclo- 
pedică, Maior a fost apreciat de colaboratorii săi pentru ve- 
derile sale largi şi pentru ajutorul de care s-au bucurat din 
partea lui. Opt din ei au ajuns profesori universitari la Cluj, 
Bucureşti, Iaşi şi Timişoara. 

Doi dascăli ardeleni : 

A. CIORTEA şi T. L. BLAGA 



Pînă la unirea sa cu România, în 1918, Transilvania nu 
avea şcoli româneşti cu caracter universitar. 

Şcolile româneşti de la Blaj, Braşov, Nasăud şi Beiuş 
aveau caracter de licee clasice, iar cea de la Brad de gim- 
naziu. Pînă în 1867, cînd Transilvania a trecut sub adminis- 
traţie maghiară, manualele de fizică întrebuinţate în aceste 
şcoli erau, de obicei, germane. Dar după aceea, mai ales după 
legea învăţămîntului emisă de guvernul maghiar în 1833, 
lege care interzicea folosirea altor manuale decît cele apro- 
bate de Ministerul învăţămîntului din Budapesta, problema 
manualelor şcolare pentru şcolile româneşti s-a pus în mod 
stringent. Cîtva timp s-a tolerat încă folosirea unor manuale 
germane sau româneşti, ca Elemente de fizică ale lui P. Poni, 
profesor la Iaşi, dar mai tîrziu aceste manuale au fost in- 
terzise. 

lin piim pas pentru rezolvarea problemei manualelor s-a 
făcut din hărnicia unor profesori din Blaj, ca Alexandru M. 
Micu, care, începînd din 1866, a scos Elemente de fizică pen- 
tru şcolile populare, şi Elie Chirilă, autorul manualului de 
Fizică pentru şcolile populare, ambele cunoscînd mai multe 
ediţii. 

Pentru licee problema era mai dificilă, din cauza lipsei 
unor profesori capabili să poată elabora manualele necesare. 
Din acest motiv, doi profesori blăjeni, Iosif Hossu şi Emiliu 
Viciu, au tradus din ungureşte cartea fostului lor profesor 
de la Universitatea din Cluj A. Abt., Manual de fizică, şi 
au tipărit-o la Blaj, în 1891. Acest manual a fost utilizat în 
şcolile româneşti din Transilvania pînă în 1911, cînd doi 
profesori tineri de la Braşov au avut curajul să scrie un ma- 
nual în două volume, corespunzător progresului fizicii de 
atunci. Aceştia au fost Ciortea şi Blaga. 

Aurel Ciortea (1872—1929), fiu de preot ortodox, s-a 
născut la Cojocna (lîngă Cluj). A urmat şcoala primară, apoi 
liceul, mai întîi la Cluj, la Liceul maghiar al piariştilor, apoi 
la cel săsesc din Bistriţa, însuşindu-şi astfel _ limbile celor 
două naţionalităţi conlocuitoare din Transilvania. In 1891 s-a 

înscris la Facultatea de ştiinţe a Universităţii din Cluj, 
secţia fizico-matematici. Luîndu-şi în 1896 diploma de pro- 
fesor secundar, funcţionează din acel an pînă în 1920 ca 
profesor de matematică şi fizică mai întîi la Şcoala reala 
inferioară din Braşov, apoi, din 1901, la Liceul ortodox An- 
drei Şaguna. în vara anului 1900 a lucrat în laboratoarele 
Universităţii din Berlin şi a vizitat Expoziţia universală de 
la Paris, pe cheltuiala Eforiei şcolilor din Braşov. 

Ciortea a fost un dascăl excelent. Despre această cali- 
tate a sa, unul din numeroşii săi elevi, profesorul Valeriu L. 
Bologa, de la Institutul mcdico-farmaceutic din Cluj, se ex- 
primă cu mult respect şi admiraţie : „Cu darul său admirabil 
de a ne face să înţelegem şi cele mai grele probleme ale ştiin- 
ţelor, cu mintea sa clară şi vorba sa plastică, Aurel Ciortea 
a ştiut să dezvolte în noi priceperea şi interesul pentru o 
parte, pînă de curînd prea puţin cultivată la noi, a cunoş- 
tinţelor omeneşti. Acest pedagog învăţat a îndrăznit — cred 
de întîia dată la un liceu din fosta Ungarie — să introducă 
în învăţămîntul secundar studiul matematicilor superioare 
şi lucrări practice de fizică. îmi aduc aminte de întîia lecţie 
în clasa a şaptea, cînd el, profesor de clasă, ne-a comunicat 
că vrea să înceapă cu noi această experienţă. în cîteva cu- 
vinte lapidare a apelat la ambiţia noastră, ca să nu-1 facem 
de ruşine. Din cea dintîi clipă ne-a avîntat în viitoarea en- 
tuziasmului şi a optimismului său. A pus în vibraţie o coardă 
nebănuită a sufletului nostru : ambiţia şi mîndria ca prin noi 
să se dovedească de ce sînt capabili tinerii români ardeleni. 
N-am regretat încercarea făcută : au fost doi ani de muncă 
plină de satisfacţie, şi uimirea comisarului statului maghiar 
la bacalaureat după ce prima serie de experienţe a izbutii 
strălucit, a căpătat în ochii noştri aspectul unei mari învin- 
geri naţionale. Din aceşti elevi ai lui Aurel Ciortea şi ai prie- 
tenului şi colaboratorului său Tit Liviu Blaga a ieşit un pro- 
cent deosebit de mare de ingineri, medici, naturalişti şi eco- 
nomişti, procent de tot neobişnuit la noi. In îndrumarea 
unor serii de tineri intelectuali români spre ştiinţele pozitive 
şi cariere productive, serii care în bună parte i-au dat Ar- 
dealului liber şi imit cu Ţara veche cadrele de specialişti, 
vedem noi rolul — nu mă sfiesc să zic istoric — de inovator 
al lui Aurel Ciortea". 

Aurel Ciortea 




între 1914 şi 1918 a luat parte la războiul mondial, des- 
criind ulterior cu multă vervă evenimentele la care a par- 
ticipat. După sfîrşitul războiului, în 1919, se întoarce la 
Braşov, unde este ales preşedinte al Cercului didactic din 
acel oraş. în această calitate a jucat un rol important la 
înfiinţarea Universităţii libere de acolo, care a dat rezultate 
frumoase. 

în 1920 a primit postul de profesor la Academia Comer- 
cială din Cluj, catedra de matematici financiare, apoi în ul- 
timii ani ai vieţii a funcţionat şi ca rector al numitei aca- 
demii. Un alt post administrativ pe care 1-a avut între 1920 
şi 1923 a fost cel de director al învăţămîntului profesional 
din Consiliul Dirigent al Transilvaniei. 

Una din preocupările extraşcolare ale lui Ciortea a fost 
scrierea de manuale şcolare, cărţi de popularizare, articole, 
ţinerea de conferinţe publice etc. Realizarea cea mai remar- 
cabilă în aceste domenii au fost manualele de fizică, elabo- 

rate împreuna cu T. L. Blaga. După ce în 1910 cei doi cola- 
boratori au scos Fizica pentru şcoaleîe poporale, în 1911 au 
tipărit deja un Curs de fizică experimentală, volumul 1, că- 
ruia în 1913 i-a urmat volumul II. Despre această carte lă- 
săm să vorbească colegul său de la Universitatea din Cluj, 
A. Maior : „Regret că, personal — scrie Maior — nu am 
avut fericirea de a-i fi fost elev. Am răsfoit însă cu mare 
plăcere această carte. Şi abia atunci mi-am dat seama de en- 
tuziasmul unei întregi serii dc tineri din Ardeal, mai tîrziu 
şi din Vechiul Regat, care au avut norocul să se adape la 
acest izvor clar al ştiinţei... Această carte s-a epuizat repede 
în întîia ediţie. Am avut fericirea să-1 văd lucrînd cu entu- 
ziasm la a doua ediţie. Această nouă ediţie satisface întru 
toate pretenţiile acelora care vreau să se ridice la un orizont 
mai vast al ştiinţei de azi... Elevului i se dă în mînă o carte 
care îl conduce, cu siguranţa pedagogului iscusit şi încercat, 
de la primele noţiuni pînă în largul fizicii moderne, iar in- 
telectualului care vrea să se iniţieze — nu în mod superfi- 
cial — nu-i pot recomanda altă carte bună de fizică decît 
manualul lui Ciortea". în intervalul dintre cele două ediţii, 
murind Blaga, ediţia a doua tipărită în 1924 este opera lui 
Ciortea, cu contribuţia în parte a profesorului de mineralogie 
din Cluj, Victor Stanciu. 

Ciortea a fost şi un talentat popularizator al ştiinţelor. 
Prin lucrarea sa Din viaţa stelelor (1901) a ştiut să stîr- 
nească interes şi dragoste pentru astronomie, iar prin Cu- 
renţii şi razele electrice, din acelaşi an, a atras atenţia asupra 
celor mai noi fenomene electrice de atunci. De asemenea a 
expus cu multă pricepere pentru marele public cititor, în 
Introducere la principiul relativităţii (1924), teoria revolu- 
ţionară a lui Einstein. Numeroase articole de popularizare 
a publicat în „Gazeta Transilvaniei" etc. 

Ca profesor de matematici Ciortea s-a îngrijit ca elevii 
săi să aibă la dispoziţie nu numai o Aritmetică tipărită de el 
în 1903, ci şi o Matematică financiară, pe care a publicat-o 
în 1906. 

Tit Liviu Blaga (1881 — 1916), fratele poetului Lucian 
Blaga, s-a născut la Lancrăm (judeţul Sibiu). Clasele infe- 
rioare le-a urmat la gimnaziul săsesc din Sebeş (Alba), iar 
cele superioare la lic:ul românesc din Braşov. După ce a 

trecut examenul de maturitate, s-a înscris la Facultatea de 
ştiinţe a Universităţii din Bucureşti, dar după un an şi-a 
continuat studiile de matematică şi fizică la Facultatea de 
filozofic a Universităţii din Budapesta, cu rezultate strălu- 
cite. Ca şi Ciortea, a făcut studii de specialitate la Univer- 
sitatea din Berlin. în 1905 a fost numit profesor de mate- 
matică şi fizică la Liceul Andrei Şaguna din Braşov, unde 
a funcţionat pînă la sfîrşitul vieţii. A murit în plină activi- 
tate în timpul primului război mondial, şi a fost înmormîntat 
la Orăştie. 

Blaga s-a distins atît ca educator, cît şi ca autor de cărţi 
didactice şi popularizator al ştiinţelor. Mai întâi a tipărit 
Fizica pentru şcolile secundare, apărută în 1908, apoi a cola- 
borat cu Ciortea atît Ia Fizica şi chimia pentru şcolile po- 
porale, apărută în acelaşi au, cît mai cu seamă la menţio- 
natul Curs de fizică experimentală, din 1911 şi 1913. Aportul 
lui Blaga la această carte a constat în redactarea capitolelor 
de căldură, magnetism şi a unei părţi din optică. 

Moartea prematură a dus în mormînt atîtea speranţe le- 
gate de acest tânăr talentat şi sîrguincios. 



Doi elevi ai lui Miculescu : 

I. G. POPESCU şi A. IONESCU 



Nici unul din vechii profesori de fizică nu a pregătit 
atîţia elevi ca Miculescu. Neputîndu-i prezenta pe toţi, 
amintim pe cei mai valoroşi : I. G. Popescu şi A. Ionescu. 

Ioan G. Popescu (1 895 — 1958) s-a născut la Slatina, unde 
a urmat şcoala primară. Studiile liceale le-a făcut la Piteşti, 
luîndu-şi bacalaureatul în 1913. în acelaşi an s-a înscris ca 
student la Facultatea de ştiinţe din Bucureşti, secţia fizico- 
chimice, obţinînd în 1918 licenţa în ştiinţele fizice. în anul 
următor este numit asistent la laboratorul de fizică molecu- 
lară, acustică şi optică al Universităţii din Bucureşti. în 1921 
pleacă la Paris pentru studii de doctorat, unde lucrează în 

laboratorul de cercetări al prof. G. Lippmann, iar după 
moartea acestuia în al lui A. Cotton, trecîndu-şi doctoratul 
în 1924. 

întorcîndu-se în ţară, în anul următor este avansat şef de 
lucrări, iar în 1934 profesor. în 1940 este încadrat la Fa- 
cultatea de ştiinţe din Bucureşti. în anul următor se trans- 
feră la catedra de fizică experimentală de la Facultatea de 
farmacie din Bucureşti. în 1943 este numit prodecan, iar în « 
1946 decan al Facultăţii de farmacie, funcţie pe care a ocu- 
pat-o pînă în 1956. 

Lucrarea principală a lui Popescu este te/a sa de doc- 
torat Asupra proprietăţilor capilare şi fotoelectrice ale mercu- 
rului, căreia prof. acad. O. D. Hvolson de la Universitatea 
din Leningrad îi consacră în tratatul său de fizică cîteva pa- 
gini elogioase. în afara de aceasta, în cele 43 de lucrări origi- 
nale ale sale s-a ocupat de probleme de fizică moleculară, 
spectroscopie, fizica globului, seismologie şi polarografie. 

Pentru studenţii de la ştiinţe şi farmacie a elaborat în 
1929 cursul de Fizică generală, în 1935 cel de Fizică cosmică, 
iar în 1941 cel de Fizică farmaceutică. La acestea se mai ada- 
ugă Lucrări practice de fizică farmaceutică. 

Popescu a fost şi un bun popularizator al ştiinţei, publi- 
cînd o serie de lucrări, ca : Problema nucleelor atomice 
(1933), Universul fizicii moderne (1935), Lumea electroni- 
lor (1943), Energia nucleară (1951), Despre atomi (1951), 
precum şi diverse articole în ziare. 

în ultimii ani ai vieţii a studiat probleme de igiena pro- 
fesională, ca problema saturnismului uman, intoxicaţia cu 
plumb etc. 0 

Ca decan al Facultăţii de farmacie, timp de zece ani s-a 
ocupat cu organizarea Facultăţii de farmacie din Bucureşti, 
al cărei local a fost distrus în urma bombardamentului din 
1944. Datorită în mare parte eforturilor lui, activitatea di- 
dactică şi ştiinţifică a facultăţii a înregistrat progrese şi re- 
zultate apreciate. 

Profesorul I. G. Popescu şi-a închinat întreaga sa viaţă 
studiului, ştiinţei, muncii de laborator şi activităţii didactice. 
Şi-a iubit studenţii cu căldura dragostei părinteşti, îndem- 
nîndu-i cu blîndeţea şi răbdarea unui adevărat dascăl. în 
întreaga sa activitate didactică-ştiinţifică a înţeles şi a sub- 

liniat rolul practicii ca punct de plecare şi ca scop final al 
ştiinţei. Astfel, el a reuşit să aplice în mod just fizica la 
nevoile farmaciei, făcînd din aceasta un instrument preţios 
farmacistului în munca de analiză şi control al medicamen- 
tului. 

Aurel Ionescu (1902 — 1954) s-a născut la Iaşi, unde şi-a 
făcut studiile liceale. înscris la Facultatea de ştiinţe din 
Bucureşti, îşi ia licenţa în fizico-chimice cu specialitatea fi- 
zică în 1924. în anul următor este numit asistent la catedra 
de fizică moleculară, acustică şi optică a Universităţii din 
Capitală. în 1931, primind un concediu de studii, pleacă la 
Paris şi intră ca elev al Şcolii normale superioare, unde în 
1934 obţine titlul de doctor în ştiinţe fizice cu teza : Spec- 
trul de absorbţie al bioxidului de sulf şi al sulfurii de carbon 
în ultraviolet, pe care a pregătit-o în laboratorul de chimie 
fizică de sub conducerea profesorului Jean Perrin şi în la- 
boratorul de fizică de la Şcoala normală superioară, sub con- 
ducerea Iui E. Bloch. 

întors în ţară în 1935, este avansat la gradul de şef de 
lucrări şi în 1939 trece la laboratorul de chimie fizică, unde 
în 1940 devine conferenţiar de chimie fizică la Universitatea 
din Bucureşti. în 1943 obţine prin concurs postul de profe- 
sor de chimie fizică de la Universitatea din Cluj, temporar 
strămutat la Timişoara, de unde în 1949 se transferă la ca- 
tedra de optică şi electricitate de la aceeaşi universitate. în- 
fiinţîndu-se în acelaşi an Institutul de fizică din Bucureşti, 
A. Ionescu este numit colaboratorul acestui institut şi şef al 
colectivului de fizică din Cluj. 

Aurel Ionescu s-a remarcat ca un bun organizator. Acad. 
Horia Hulubei îi apreciază această activitate în mod elo- 
gios, scriind : „Ca şef al secţiei de fizică din Cluj a reuşit să 
organizeze un centru de cercetări de fizică care face cinste 
Academiei şi ţării noastre. Este unul din cei care a înţeles 
cel mai bine îmbinarea teoriei cu practica, promovînd la Cluj 
un ansamblu de lucrări teoretice de mare valoare, menit să 
sprijine cercetări practice de importanţă esenţială pentru eco- 
nomia ţării, cum ar fi aceea privind cracarea electrică a me- 
tanului, unde el şi colaboratorii săi au obţinut rezultate im- 
portante pentru practică şi pentru ştiinţă. 

Aurel Ionescu 




Experimentator desăvîrşit şi de mare talent, nu s-a dat 
în lături din faţa nici unei greutăţi, asigurîndu-şi aparatura şi 
dispozitivele necesare cercetărilor sale şi nevoilor didactice, 
prin imaginarea şi construirea lor în ţară..." 

Pentru studenţii săi a scris : 

Lucrări practice de fizică generală, Bucureşti, 1930 ; Ele- 
mente de fotometrie şi optică geometrică, Bucureşti, 1930 ; 
Curs de t chimie fizică, Cluj, 1947 ; Structura materiei, 
Cluj, 1947. 

Domeniul în care şi-a dezvoltat activitatea ştiinţifică a 
fost în primul rînd spectroscopia. A început cu studierea 
structurii benzilor bioxidului de sulf. Analizele sale spectro- 
scopice constituie prima analiză completă a unui spectru de 
moleculă poliatomică tip cu trei momente principale de iner- 
ţie. Acestora le-au urmat analizele structurii benzilor de 
trioxid de sulf, din care a dedus momentele de inerţie ale 
moleculelor liniare simetrice şi a discutat ordinea termenilor 

şi tranziţiilor posibile. La fel a cercetat spectrul de absorţie 
al cianogenului în ultraviolet şi benzile bioxidului de azot, 
aplicînd teoria sfîrlezei simetrice la moleculele poliatomice. 
In continuare s-a ocupat cu evoluţia spectrului de absorbţie 
al benzenului sub acţiunea căldurii, identifieînd multe frec- 
venţe de vibraţii ale moleculelor şi stabilind legătura dintre 
spectrul de absorbţie şi spectrul de emisiune Tesla. 

Prof. A. Ionescu avea un talent deosebit pentru construc- 
ţia de aparate de fizică. Mînuia cu multă îndemânare strun- 
gul, iar aparatele electrice pe care le construia concurau cu 
ale celui mai bun electronist. Această îndeletnicire a înec- 
put-o încă în laboratorul catedrei de acustică şi optică din 
Bucureşti şi a continuat-o la Paris, unde cu mijloace proprii 
a construit un spectrometru de precizie ce se află la Facul- 
tatea de fizica a Universităţii Babeş-Bolyai din Cluj. Un alt 
spectrometru de mare precizie, construit după întoarcerea 
în ţară, şi pe care 1-a folosit la studiul structurii benzilor mo- 
leculelor grele, se găseşte la Laboratorul de fizică din Bucu- 
reşti. 

în ultimii ani ai vieţii a construit la Cluj un emiţător de 
ultrasunete, cu care a studiat hidroliza esterului acetic, apoi 
dieleetrometre pentru studierea variaţiei puterii inductive 
specifice a unor amestecuri binare. A construit un defectoscop 
ultrasonor şi a pus la punct aparate de defectoscopie cu raze 
Rontgen. 

în sfîrşit, amintim preocupările sale privitoare la chimi- 
zarea gazului metan în vederea obţinerii acetilenei. Experi- 
enţele de laborator cu o instalaţie de descărcare în arc elec- 
tric, în care metanul atingea temperaturi foarte înalte, au 
dus la transformarea acestuia, cu un randament apreciabil, 
în acetilenă. în 1952 problema a trecut în stadiu pilot. La 
realizarea staţiunii semiindustriale de la Rîşnov, Ionescu nu 
a mai putut participa din cauza bolii care i-a stins viaţa în 
toamna anului 1954. Astăzi procedeul este aplicat curent în 
industria noastră chimică. 

Munca de profesor şi om de ştiinţă a lui Aurel Ionescu 
a fost recompensată prin diferite decoraţii şi acordarea Pre- 
miului de stat clasa I în 1953. Acad. H. Hulubei are urmă- 
toarea apreciere despre A. Ionescu : „Un mare animator, un 
conducător şi organizator excepţional, Aurel Ionescu a jucat 
un rol de frunte în promovarea fizicii la noi". 

Teoreticeni : 

I. I. PLĂCINŢEANU şi AL. PROCA 



Către sfîrşitul secolului al XlX-lea, în urma progresului 
ei rapid, datorit atît descoperirilor experimentale, cît şi noi- 
lor teorii asupra căldurii, electricităţii şi magnetismului, fi- 
zica a suferit o transformare radicală nu numai de conţinut, 
ci şi de formă, diferenţiindu-se în două : în fizica experimen- 
tală şi fizica teoretică. Unul şi acelaşi fizician nu era tot- 
deauna în situaţia de a putea face în acelaşi timp cercetări 
experimentale şi teoretice, de a fi şi în laborator şi în biblio- 
tecă sau în cabinet. La Helmholtz, Clausius, Maxwell, 
Boltzman şi Hertz se mai îmbină calităţile de experimentator 
şi teoretician, dar în timp ce Rontgen, soţii Curie, P. Weiss, 
Jean Perrin şi alţii rămîn mai mult savanţi de laborator, 
Gibbs, Lorentz ş. a. devin aproape exclusiv teoreticieni. 

în secolul nostru scindarea se desăvîrşeşte. Se ivesc mirii 
teoreticieni — Planck, Einstein, Bohr, de Broglie, SchrS- 
dinger, Heisemberg ş.a. Numai întîmplător întîlnim cîte un 
Fermi, care să înceapă ca teoretician şi apoi să devină expe- 
rimentator, sau invers. 

iîn literatura ştiinţifică apar tratate de fizică, manuale, 
monografii, iar mai tîrziu chiar reviste cu caracter fie ex- 
perimental, fie teoretic. Chiar catedrele de fizică se scindează 
în catedre de fizică experimentală şi de fizică teoretică, sau 
se înfiinţează conferinţe şi catedre noi cu astfel de denumiri, 
în curînd se ivesc chiar institute de cercetări cu caracter de 
fizică experimentală, teoretică, aplicată etc. 

Procesul menţionat mai sus se observa şi în ţara noastră. 
Un început timid în această privinţă a fost înfiinţarea la 
Universitatea din Cluj a unui „institut", adică a unei cate- 
dre de fizică teoretică şi aplicată, sub conducerea profeso- 
rului A. Maior. Iniţiativa de la Cluj a fost imitată de cele 
două universităţi surori din Iaşi şi Bucureşti, unde au luat 
fiinţă, pe lîngă catedrele vechi cu caracter experimental, con- 
ferinţe şi catedre de fizică teoretică. în acest climat favorabil 
s-au putut forma şi la noi cîţiva teoreticieni remarcabili. 
Dintre aceştia ne putem mîndri cu tot dreptul cu Plăcinţeanu 
şi Proca. 

Ioan I. Plăcinţeanu (1893 — 1960), fiu de medic veteri- 
nar, s-a născut la Dorohoi, la 15 februarie 1893. învaţă la 
Liceul Codreanu din Bîrlad, apoi la Liceul naţional din Iaşi, 
trecînd în 1911 „examentul de capacitate" ca primul în serie, 
înscriindu-se la Universitatea din Iaşi, îşi ia în 1914 licenţa 
în matematici cu menţiunea „foarte bine". Participă la răz- 
boiul mondial ca sublocotenent. în 1918 este demobilizat şi 
numit profesor suplinitor la Şcoala comercială din Iaşi şi 
asistent la Observatorul astronomic. Dînd în 1919 examenul 
de capacitate pentru învăţămîntul secundar, funcţionează la 
Şcoala normală din Iaşi, de unde trece la Liceul internat şi 
la Liceul naţional, lucrînd în acelaşi timp ca asistent la la- 
boratorul de mecanică al Universităţii din Iaşi. 

în 1921 pleacă, fără bursă, la Berlin, unde studiază la 
universitate matematicile, fizica teoretică şi experimentală, 
r.scultînd cursurile celebrilor profesori Max Planck, Albert 
Einstcin, Max von Lauc, Bieberbach, von Mises, Caratheo- 
dory ş.a. şi lucrează în laboratoarele profesorilor Blasius. 
Wehnelt, Pringsheim şi Ncrnst. De aici trece la Gottingen, 
unde are ca profesori pe Max Born, Werner Heisenberg, 
R. Courant, Ambronn, I. Franck şi W. Pohl. Aici îşi trece, 
în 1926, sub conducerea lui W. Heisenberg, doctoratul în fi- 
lozofie, avînd ca specialităţi fizica teoretică şi experimentală, 
analiza matematică şi astronomia. Teza pe care a susţinut-o 
poartă titlul : Asupra interacţiunii dintre radiaţie şi atomii 
cvadrupolari. 

Problema interacţiunii dintre radiaţii şi atomi a fost cer- 
cetată mai înainte de M. Born şi P. Jordan, prin ipoteze 
generale, cu ajutorul unor consideraţii de corespondenţă. Ei 
admiteau ca model atomic un sistem multiperiodic nedege- 
nerat şi presupuneau că momentul magnetic al sistemului este 
un dipol. 

Plăcinţeanu generalizează problema, luînd ca model ato- 
mic un cvadrupol şi studiază interacţiunea lui cu radiaţiile, 
atît clasic cît şi cuantic. „Noi stabilim în acest caz — scrie 
el — prin calcule clasice formule pentru schimbarea energiei 
şi interacţiunile în cazul absorbţiei şi emisiei. Aceste relaţii se 
vor întrebuinţa apoi la stabilirea conform principiului cores- 
pondenţei a unor expresii pentru probabilităţile spontane şi 
forţate ale salturilor. Ca încheiere, rezultatele vor fi supuse 
unor verificări că ele redau legea lui Planck a distribuţiei 

Plăcinţeanu 



energiei în spectrul normal şi permit să tragem unele conse- 
cinţe ce nu par a fi fără interes". El adaugă că deşi Born şi 
Jordan au dezvoltat matematiceşte mecanica cuantică, iar 
Born, Heisenberg şi Jordan au extins-o asupra modelului 
atomic, totuşi „fiindcă nu există pînă acum o teorie a radia- 
ţiei, după această metodă, în această lucrare ne-am mărginit 
la metoda schiţată mai sus. Fireşte că rezultatele aflate de 
noi trebuie să consune cu cele cerute de mecanica cuantică". 

Plăcinţeanu aplică deci I) Metoda clasica la : 1) cîmpul 
electric constant ; 2) cîmpul variabil ; 3) energia absorbită ; 
4) schimbarea variabilelor de acţiune ; 5) procesele adiaba- 
tice ; 6) emisia spontană ; li) Metoda cuantică la : 7) pro- 
babilităţile de trecere (Libcrgang) ; 8) corespondenţa dintre 
mărimile de stare clasice şi cuantice ; III) Verificarea rezul- 
tatelor : 9) echilibrul radiaţiilor ; 10) deviaţia unei raze cva- 
drupolare într-un cîmp electric ; 11) analogic cu formula 

dispersia ; 12) aprecierea unei radiaţii cvadrupolare, pe care 
o găseşte neglijabilă. 

Se poate vedea de aici bogăţia de idei şi tratarea ele- 
gantă a problemelor de fizică teoretică. Aceste calităţi se re- 
flectă în toate lucrările sale ulterioare. 

Revenit în ţară, Plăcinţeanu urcă repede treptele supe- 
rioare ale învăţămîntului universitar, fiind numit în 1926 
conferenţiar de fizică teoretică, iar în 1938 profesor titular 
de mecanică teoretică la Universitatea din laşi. în 1939 e 
numit director al Observatorului astronomic şi director al 
Institutului de matematici aplicate. între 1940 şi 1941 a fost 
decan al Facultăţii de ştiinţe din Iaşi. 

Pe teren didactic activitatea prof. Plăcinţeanu a fost bo- 
gată şi rodnică. Ca profesor de fizică teoretică a ţinut cursuri 
despre diferitele capitole ale acestei discipline. 

Ca profesor de mecanică a căutat să-i lărgească domeniul 
ţinînd cursuri de mecanică analitică, pentru a ajuta atît pe 
studenţii de la matematică şi fizica cît şi pe cei de la poli- 
tehnică. 

Una din preocupările lui Plăcinţeanu a fost publicarea 
de lucrări didactice, ca : Electromagnetismul, Calculul vec- 
torial şi tensorial, precum şi marele său tratat de Mecanică 
raţională. 

Activitatea ştiinţifică a lui Plăcinţeanu a fost bogată, va- 
loroasă şi multilaterală. Astfel, în mecanică a adus contri- 
buţii importante în dinamica corpurilor de masă variabilă, 
stabilind ecuaţiile de mişcare a sistemelor formate de trei 
corpuri. în mecanica cuantică şi ondulatorie a introdus ten- 
sorul ondulatoriu al lui Eddington, cu ajutorul căruia a dedus 
ecuaţiile lui Maxwell. Deja în 1933, deci înaintea lui Gamov, 
prevede existenţa protonilor negativi, şi înaintea lui L. de 
Broglic emite o ipoteză asupra fotonilor, scrie ecuaţia ondu- 
latorie a unui corp de masă variabilă şi stabileşte ecuaţia 
lui Dirac pentru o particulă de masă variabilă. De asemenea 
studiază proprietăţile fotonului electronic, funcţia de undă 
a fotonului, durata de formare a unui electron, proprietăţile 
luminii electronice. 

în fizica moleculară, ocupîndu-se cu relaţia dintre căl- 
dura de vaporizare şi tensiunea superficială a unui lichid, :\ 
înlocuit formula veche a lui Ostwald cu una mai corespun- 
zătoare, în alte lucrări studiază vibraţia proprie a gazelor 

ionizate. în fine, mai amintim că are lucrări importante în 
mecanica statistică, mecanica aplicată, termodinamică, elec- 
trodinamică, astronomie, optică ondulatorie, geodezie, filo- 
zofia ştiinţei, precum şi articole de popularizare a ştiinţei, 
publicate în „Revista Adamachi", „Viaţa Românească" etc. 

Nu putem încheia aceste irînduri consacrate strălucitului 
savant şi profesor moldovean fără a menţiona scăderile pe 
care le-a avut ca politician. Studiind la Berlin, într-o peri- 
oadă în care naţionalismul şi spiritul de revanşă germană 
era în ascensiune, Plăcinţeanu s-a lăsat influenţat ulterior do 
lozincile demagogice ale hitlerismului, sprijinind această miş- 
care la noi în ţară. 

AJexandru Proca (1897 — 1955) s-a născut la Bucureşt. 
ca fiu al unui inginer constructor. Tatăl său Alexandru Proca 
a fost unul din constructorii Gării de sud din Ploieşti. Tînă- 
rul Alexandru a urmat secţia reală a Liceului Lazăr. în 1915 
s-a înscris la Facultatea de ştiinţe a Universităţii din Bucu- 
reşti, în timpul primului război mondial, după ce a absolvit 
Şcoala de ofiţeri de geniu, a fost trimis în 1917 pe front, 
unde a participat la lupte. 

în 1918 a urmat cursurile Şcolii de poduri şi şosele din 
Bucureşti, care i-a făcut posibilă o călătorie de studii în 
S.U.A. Reîntors în ţară, îşi ia în 1923 diploma de inginer 
electromecanic, ca şef de promoţie, la aceeaşi şcoală, trans- 
formată în 1920 în Şcoala politehnică. Prof. univ. Şt. G. 
Andonie, care a urmat Politehnica în acelaşi timp cu Proca, 
îl descrie cu multă simpatie : „în amintirea colegilor de serie 
de liceu şi de Şcoală politehnică din Bucureşti, Proca se des- 
prinde ca idealul în care s-ar putea înfăţişa un coleg. Nu 
putea să supere pe nimeni, niciodată. Era înţelegător şi gata 
să dea un ajutor sau o lămurire. Şi cît de mult îşi iubea patria 
şi poporul. Cît şi acea duioasă lucrare Scrisoare către tineri 
care constituie o adevărată pagină de antologie. Era sclipitor 
ca inteligenţă. Prin pregătire şi preocupări era totdeauna cu 
mult înaintea seriei sale. Era extrem de ordonat şi muncitor. 
Avea o vedere de ansamblu şi o intuiţie a fenomenelor cu 
totul speciale. Şi era de o modestie rară, naturală, neafec- 
tată". 

în 1923 Proca intră ca inginer la societatea „Electra" 
fiind în acelaşi timp asistent al profesorului N. Vasilescu 

Karpen la Politehnică. Ca inginer a publicat în 1924 un vo- 
lum despre întrebuinţarea electricităţii în industria de petrol, 
în care preconizează electrificarea industriei petrolului. Ca 
asistent redactează împreună cu matematicianul Ernest Aba- 
son (1897—1942) „Buletinul de matematică pură şi aplicată", 
care mai tîrziu a devenit „Bulletin de mathematiques et de 
physique pures et appliquees de l'Ecole politechnique de Bu- 
carest". 

Societatea „Electra" din Cîmpina, unde funcţiona ca in- 
giner, îl trimite în 1924 la Paris pentru studii de specializare. 
Aici se înscrie la Facultatea de ştiinţe de la Sorbona, unde 
audiază cursurile lui Paul Langevin, Jean Perrin, Marcel 
Brillouin şi ale Măriei Curie. Luîndu-şi licenţa în fizică în 
mod strălucit, trece la Institutul de radiu condus de Mărie 
Curie, care are cuvinte elogioase pentru el. 

în 1930 Proca trece la Institutul H. Poincare. Aici, la 
început lucrează cu Leon şi Marcel Brillouin, precum şi cu 
Louis de Broglie. Apoi îşi trece la Sorbona, în 1933, în faţa 
comisiei alcătuite din Jean Perrin, Louis dc Broglie şi P.A.M. 
Dirac teza de doctorat în fizica Despre teoria relativista a 
electronului lui Dirac într-un cîmp nul. Ea începe cu o dis- 
cuţie asupra teoriei electronului a lui Dirac, căutînd posibi- 
litatea de a-i da o formă consecvent relativistă, trecînd la 
o simetrie relativistă prin introducerea timpului propriu. Stu- 
diind apoi integralele prime ale mişcării libere a electronului, 
arată că se pot obţine integrale simple noi şi insistă asupra 
operatorilor „ternari". Apoi da o interpretare fizică atît 
acestor operatori, cît şi operatorilor lui Dirac şi examinează 
forma generalizată a relaţiei lui Gordon. în fine, tratează 
complet electronul unei unde plane şi pachetul de unde. Aici 
a introdus pentru prima dată în mecanica relativistă derivata 
în raport cu timpul propriu. Proca îşi continuă apoi activi- 
tatea la Institutul „Henri Poincare", unde redactează „Re- 
vue d'Acustique" şi nou înfiinţata „Annales de l'Institut 
Henri Poincare". 

La începutul anului 1935 face o călătorie de studii în 
Danemarca, unde lucrează la N. Bohr. în 1939, după izbuc- 
nirea celui dc-al doilea război mondial, Proca cere şi obţine 
cetăţenia franceză, in timpul ocupaţiei germane, Proca spri- 
jină rezistenţa împotriva naziştilor, apoi se refugiază în Por- 
tugalia la Oporto, de unde pleacă în Anglia. La sfîrşitul 
războiului se întoarce în Franţa, reluîndu-şi ocupaţiile la 
Institutul Henri Poincare. In curînd este numit director ştiin- 
ţific la „Centre naţional des recherches scientifiques" şi con- 
ducător al seminarului de fizică teoretică de la Sorbona, 
funcţii pe care le-a deţinut pînă la sfîrşitul vieţii. 

în 1951 a reprezentat Academia de Ştiinţe franceză la 
Adunarea generală a Uniunii internaţionale de fizică pură şi 
aplicată de la Copenhaga, iar în 1954 a fost invitat la To- 
kio, unde a ţinut o serie de conferinţe despre cîmpurile me- 
zonice. După un an, un cancer la gît îl răpune. 

Activitatea ştiinţifică a lui Proca a fost foarte rodnică. 
Lista lucrărilor sale, întocmită de prof. ing. G. St. Andonie, 

cuprinde 49 de lucrări de cercetare şi 6 lucrări didactice. 
Ele au început în timpul cînd era student şi se referă în 
mare parte la chestiuni de fizică teoretică. Prima sa lu- 
crare, apărută în „Buletinul Societăţii politehnice din Ro- 
mânia" (1923), se ocupă cu teoria relativităţii. Acesteia i-j. 
urmat lungul şir de lucrări de mecanică analitică, mecanica 
relativistă, mecanica relativistă a electronului, mecanică spi- 
norială, mecanică statistică, mecanică cuantică, particule ele- 
mentare, fizică nucleară, electronică, radioactivitate, struc- 
tura materiei etc. 

Meritul ştiinţific cel mai dc seamă al lui Proca este de a 
fi demonstrat teoretic, în acelaşi timp cu fizicianul japonez 
Yukava, posibilitatea existenţei mezonilor. Fizicianul ro- 
mân a reuşit însă să stabilească şi ecuaţiile cîmpului mezonic 
vectorial, reluate apoi de Louis de Broglie, care le-a numit 
„ecuaţiile lui Proca". Importanţa lor pentru studiul înter- 
acţiilor nucleare s-a constatat abia după moartea autorului. 

în lucrările sale de fizică relativistă şi cuantică a in- 
trodus, în afară de cele patru coordonate ale spaţiului şi 
timpului, a cincea coordonată : variabila conjugată a masei. 
Lucrările sale în această direcţie l-au condus la ideea ato- 
mizării acţiunii, a spaţiului-timp, adică la structura granu- 
lară a spaţiului şi timpului, şi l-au făcut să atribuie luminii 
atît proprietăţi ondulatorii, cît şi structură granulară. 

Aplicînd legile fundamentale ale dinamicii la un punct 
material, Proca a stabilit pentru procesele reversibile o func- 
ţie ce are acelaşi rol ca şi entropia din termodinamică, 
adică o entropie mecanică, care e identică cu acţiunea S a 
lui Schrodinger. De asemenea a arătat că ecuaţia lui Schro- 
dinger nu are caracterul de universalitate, ci este ecuaţia 
unei mişcări particulare. 

In lucrările sale de mecanică ondulatorie a electronilor 
negativi şi pozitivi, pornind de la ecuaţia lui Gordon, a 
stabilit o ecuaţie fundamentală, care dă totdeauna o energie 
pozitivă în locul soluţiilor negative ce interveneau în teoria 
pozitronilor lui Dirac. Aplicînd fotonului rezultatele găsite 
asupra valorilor energiei, momentelor şi sarcinilor particu- 
lelor mobile în vidul lipsit de cîmp, a încadrat teoria luminii 

în mecanica cuantică. Cu această ocazie a introdus un nou 
tip de particulă, numit „sarcină pură", avînd o masă de 
repaus nulă şi o sarcină egală cu cuanta de electricitate. în 
alte lucrări de mecanică relativistă a dat o schiţă a unei 
teorii clasice a particulelor libere, a indicat ecuaţii relati- 
viste noi ale particulelor elementare şi a preconizat sa se 
ţină seama în teoria structurii materiei de transmutarea unei 
particule în alta. 

în electronică, ocupîndu-se cu ecuaţia lui Dirac, arăta 
că funcţia de undă a electronului definită de această ecuaţie 
cuprinde nu 4, ci 16 componente spinoriale. De asemenea, 
a descoperit noi integrale prime ale ecuaţiei lui Dirac. La 
fel, a căutat să explice deosebirea dintre proton şi electron 
printr-o dependenţă între masa totală şi sarcină şi a dat 
noi interpretări operatorilor lui Dirac din mecanica ondu- 
latorie. 

într-un memoriu privitor la ecuaţiile lui Maxwell în vid 
a dat soluţii noi, folosind 4 soluţii ce satisfac anumite con- 
diţii, permiţînd să se stabilească o legătură între teoria elec- 
tromagnetică şi cea cuantică a fotonilor. Prof. univ. 
G. Şt. Andonie relevă că, în general, „Proca are meritul 
de a fi introdus în fizică operatori-derivate de ordin frac- 
ţionar", pe care i-a aplicat cu succes la teoria fotonilor. El 
a arătat că descrierea cîmpului prin potenţialul electric nu 
e completă, deoarece există şi alte soluţii ale ecuaţiilor lui 
Maxwell-Lorentz care satisfac condiţia de covarianţă re- 
lativistă. 

în fine, menţionăm lucrarea experimentală a lui Proca 
privitor la radioactivitate, în care arată existenţa unor ra- 
diaţii în spectrul magnetic al mezotoriului-2. 

Spiritul multilateral şi vast al lui Proca nu s-a limitat 
la fizica teoretică, ci 1-a antrenat şi spre alte discipline, ca 
teoria cunoaşterii, filozofia matematicii şi a fizicii. Această 
latură a personalităţii sale este înfăţişată astfel de prof. 
univ. G. Şt. Andonie : „Cît de vaste şi profunde erau ideile 
dezvoltate, totdeauna deschizătoare de drumuri noi şi cît 
de mult te captivau ! La Proca matematica, aşa cum a fost 
cazul la toţi marii creatori, nu era decît o formă precisă şi 

concisă, în care fenomenele naturale şi chiar problemele de 
gîndire pot fi exprimate calitativ şi cantitativ. Şi cunoştea 
toate fineţele matematicii pure. Aşa se face că are uneori 
comunicări şi memorii de matematică pură. Aşa se explică 
faptul că noţiunii de derivată areolară, introdusă de Dimitrie 
Pompeiu, Proca i-a dat o interpretare în care nu mai este 
vorba de un procedeu de calcul, ci de înfăţişări total noi ale 
acestor noţiuni matematice. Prin moartea lui Alexandru 
Proca a dispărut cel mai de frunte fizico-matematician ro- 
mân din prima jumătate a secolului al XX-lea." / 



Ultimii dispăruţi : 

AL. CIŞMAN şi T. T. VESCAN 

Printre fizicienii dispăruţi în ultimul timp se remarcă 
două personalităţi de seamă, care au muncit la două ex- 
tremităţi ale ţării noastre — Al. Cişman la Timişoara şi 
T. Vescan la Iaşi. 

Eforturile lor au fost însă îndreptate în aceeaşi direcţie : 
spre ridicarea nivelului cercetării ştiinţifice în Republica 
Socialistă România. 

Alexandru Cişman (1897 — 1967), născut la Iaşi, a absol- 
vit Liceul naţional, apoi Facultatea de ştiinţe a Universităţii 
din Iaşi, luîndu-şi licenţa în 1921. Sub conducerea profeso- 
rului P. Bogdan a trecut doctoratul în fizică cu o teză des- 
pre Vitez-a sunetului în lichide, în 1924. în acelaşi an a plecat 
pentru studii de specializare şi cercetări la Universitatea 
din Nancy, unde a lucrat în laboratorul prof. Gutton pînă 
în 1926. în 1930 a făcut studii de specializare şi cercetări 
la Politehnica din Dresda, sub conducerea prof. Barkhausen. 

Cişman a intrat în învăţămîntul universitar în 1919 ca 
asistent la laboratorul de fizică al Universităţii din Iaşi, fiind 
avansat, pe rînd, şef de lucrări şi conferenţiar de radiotehnică 
la universitate, apoi la Politehnica din Iaşi. în 1938 a ocupat 

prin concurs catedra de radiotehnică la Politehnica din Iaşi, 
iar în 1941 pe cea dc fizică generală la aceeaşi instituţie. In 
1948 a fost transferat la Institutul politehnic din Timişoara, 
ca şef al catedrei dc fizică generală. în 1951 a fost numit şef 
al colectivului de cercetări în fizică de la Baza Academiei 
R.P.R. din Timişoara, cumulînd din 1962 catedra de elec- 
tricitate a nou înfiinţatei Universităţi din Timişoara. In 1963 
a fost ales membru corespondent al Academiei R.P.R. 

După terminarea tezei de doctorat, în care măsoară prin 
metoda directă de înregistrare oscilografică viteza de propa- 
gare a sunetului în lichide conţinute în tuburi de diferite di- 
mensiuni şi materiale, verificînd teoriile moderne, Cişman 
trece la domeniul oscilaţiilor electromagnetice. 

Lucrările din această primă etapă privesc noi modele de 
oscilatoare cu gaze rarefiate sau cu vapori de mercur, noi 
modele de amplificatoare, studii de constante dielectrice şi 

dc momente dipolarc, ionizări de gaze, potenţiale disruptive 
la înaltă frecvenţă etc. 

Fiind transferat la Timişoara, unde fizica era ca şi ine- 
xistentă din punctul de vedere al cercetării ştiinţifice, Cişman 
a organizat un laborator de cercetări magnetice. în această 
ultimă etapă a activităţii sale s-a ocupat aproape exclusiv 
cu probleme legate de mecanismul intern al magnetizării. 
în lucrările sale privitoare la acest subiect, el a stabilit unele 
fapte fundamentale, care se rezumă la următoarele : 

1. Dependenţa dintre amortizarea oscilaţiilor mecanice 
ale unei probe feromagnetice şi starea sa de magnetizare. 
Acest fenomen poartă numele de efect magneto-mecanic şi 
a fost regăsit cu patru ani mai tîrziu de K. Misek. 

2. Dependenţa dintre efectul magneto-mecanic şi histe- 
reza de deformare. 

3. Stratificarea spontană, în pături elementare de gro- 
sime caracteristică unui metal, a depunerilor electrolitice sub 
curent constant a unui feromagnetic şi inexistenţa acestei 

i, stratificări la dia- sau paramagnetice. 

Aceste straturi elementare posedă individualitate pro- 
prie din punct de vedere electrochimie, fiindcă trecerea prin 
dreptul lor, în timpul electrolizei continue, se manifestă prin 
apariţia unor regiuni caracteristice pe curba variaţiei forţei 
electromotoare de polarizare în funcţie de timp. 

Pe lîngă lucrările de fizică pură, Cişman s-a ocupat şi 
cu chestiuni de fizică aplicată. Astfel, la cererea Combinatu- 
lui metalurgic din Reşiţa a studiat aspectele fizico-patologice 
ale folosirii ciocanelor cu aer comprimat şi înlăturarea lor. 
A inventat o metodă practică de purificare a piroluzitei de 
Iacobeni în vederea fabricării elementelor galvanice. De ase- 
menea a inventat o metodă de nichelare prin aliaj de Fe — Ni. 

Cişman a fost şi un excelent autor de cărţi didactice. 
Manualul său de Fizică, generala, din care au apărut doua 
volume, a cunoscut trei ediţii. Ca om a fost de un tempe- 
rament vioi, prieten sincer şi iubitor al artelor, mai ales al 
muzicii. 

Teofil T. Vescan (1913—1963) s-a născut la Bratislava 
(Cehoslovacia), unde tatăl său era funcţionar. în timpul 
primului război mondial familia s-a mutat la Cluj, iar tî- 
nărul Teofil şi-a făcut studiile secundare în acest oraş, la 

Seminarul pedagogic, fiind tot timpul premiantul I pc toată 
şcoala. Studiile universitare le-a urmat la Cluj, Bucureşti şi 
Paris. La Cluj îşi trece licenţa în fizică în 1935, cînd este 
numit preparator la catedra de fizică teoretică şi aplicată a 
profesorului Maior. După ce îşi ia şi diploma de licenţiat 
în matematici, în 1936, şi cea de capacitate de profesor 
secundar, în 1937, pregăteşte teza de doctorat în fizică te- 
oretică pe care o susţine în 1939. 

Intrînd, încă Ia vîrsta dc 15 ani, în rîndurile Uniunii 
Tineretului Comunist, T.T. Vcscan este primit în Partidul 
Comunist Român în 1938, activînd intens. După izbucnirea 
celui de-al doilea război mondial, rămînînd în Ardealul dc 
Nord, a funcţionat ca profesor la liceul românesc din Cluj, 
dar în curînd, din cauza propagandei antifasciste pe care o 
făcea în rîndurile tineretului, a fost internat, în perioada 
1941 — 1942, în lagărul de muncă forţată de la Breaţcu, 
unde a fost maltratat. în 1943, reuşind să se refugieze în 
România, îşi continuă activitatea comunistă. în 1944 este 
numit conferenţiar la Universitatea Bolyai din Cluj, apoi, 
după un an, ocupă prin concurs postul de profesor de me- 
canica la aceeaşi universitate. în 1948 trece la Universita- 
tea Babeş din Cluj. 

în 1950 Vescan este transferat la Universitatea 
Al. I. Cuza din Iaşi, unde organizează catedra de fizica 
teoretică şi de structura materiei. în anul următor, înfiin- 
ţîndu-se Institutul de fizică şi ştiinţe tehnice al Filialei Aca- 
demiei R.P.R., primeşte conducerea acestui institut, pe care 
de asemenea îl organizează. La fel, depune o activitate in- 
tensă în cadrul comitetului de redacţie al revistei „Studii 
şi cercetări ştiinţifice" a Academiei R.P.R. din Iaşi, precum 
şi la „Analele ştiinţifice ale Universităţii Al. I. Cuza" din 
Iaşi. 

Pentru activitatea sa politică patriotică în ilegalitate a 
fost decorat cu medalia „Eliberarea de sub jugul fascist", iar 
cu ocazia centenarului Universităţii din Iaşi a fost distins 
cu „Ordinul Muncii". 

Activitatea publicistică a lui T. T. Vescan este foarte 
bogata şi variată. Mărturie sînt cele aproximativ 370 de 
articole ştiinţifice şi lucrări cu caracter politic, de popula- 
rizare a ştiinţei, manuale didactice etc. 

Primul său manual didactic de Introducere elementară în 
fizică, pentru elevii de liceu, a apărut litografiat în 1942 
la Cluj (ed. II în 1943). A urmat Elmelcti rnechanika (Me- 
canica teoretica) pentru studenţii de la Universitatea Bolyai, 
în 1947. Cel mai important este manualul său de Fizică te- 
oretică, în 2 volume, tipărit la Bucureşti (1957). 

T.JT. Vescan a avut şi iniţiativa publicării unei colecţii 
care să trateze despre bazele fizicii moderne, din care au 
apărut trei volume. 

Activitatea ştiinţifică a lui T. T. Vescan aparţine mai 
mult fizicii teoretice, cu toate să s-a ocupat şi cu probleme 
de fizică experimentală. Lucrările sale sînt de natură foarte 
variată. Potrivit sistematizării date de fostul său elev, conf. 
univ. S. Gottlieb, ele se pot grupa astfel : 1. Teoria relati- 
vităţii ; 2. Modele de corpuscule ; 3. Fizică teoretică ; 4. Ra- 
dioactivitate naturală ; 5. Ideologie ; 6. Istoria ştiinţelor. 

M 



Domeniul care 1-a atras mai mult pe Vescan a fost teoria 
relativităţii, un aspect al căreia 1-a abordat deja în teza sa 
de doctorat : Contribuţiuni la teoria cinetică şi relativistă a 
fluidelor, care denotă o gîndire pătrunzătoare şi originală a 
autorului. O temă de predilecţie a fost pentru el cosmologia 
relativistă, în care a făcut critica teoriei expansiunii univer- 
sului, în alte lucrări aplică formalismul teoriei relativităţii 
generale la un cîmp diferit de cel gravific. 

Spre sfîrşitul vieţii sale s-a ocupat de studiul proprietă- 
ţilor corpusculelor, particulelor elementare şi mai cu seamă 
de structura lor în modelele spaţiale extinse şi de consecin- 
ţele acestor structuri. 

Lucrările grupate sub denumirea generală dc fizică te- 
oretică tratează chestiuni de teoria cinetică a materiei, găsi- 
rea unei legi de refracţie astronomică, problema celor două 
corpuri de masă variabilă, studiul fluidelor reale, generali- 
zarea principiului inerţiei etc. 

El a fost atras şi de chestiunile de fizică experimentala, 
ocupîndu-se mai ales de măsurarea radioactivităţii şi studiind 
posibilităţile de exploatare a bogăţiilor subsolului României. 

O altă preocupare importantă a lui T. T. Vescan a fost 
raspîndirea ideilor materialiste şi interpretarea marxistă a 
ştiinţelor naturii, îndeosebi a fizicii. Astfel dezvoltă dialec- 
tica progresului ştiinţelor, apără determinismul ştiinţific îm- 
potriva indeterminismului, interpretează materialist-dialectic 
teoria relativităţii etc. 

în cercetările sale de istoria fizicii a scos în evidenţă con- 
tribuţia fizicienilor români la dezvoltarea ştiinţei universale. 

T. T. Vescan nu s-a restrîns numai la cercetări personale, 
ci a ştiut să strîngă în jurul lui o pleiadă de tineri pe care 
i-a antrenat şi condus în munca ştiinţifică. Astfel a condus 
12 doctorate, iar la Iaşi a înjghebat un important colectiv 
pentru continuarea cercetării radioactivităţii din Moldova, 
începută de acad. Şt. Procopiu. 

în legătură cu chestiunile de fizică teoretică, T. T. Ves- 
can a simţit nevoia de a aborda şi probleme de matematică, 
a căror rezolvare a scos în evidenţă însuşirile sale remarca- 
bile de matematician. Aceste însuşiri s-au relevat deja în 
teza sa de licenţă în matematică despre Axiomatica numere- 
lor întregi. Teza a fost distinsă cu premiul „V. Conta" al 
„Gazetei matematice", de o comisie în frunte cu P. Sergescu, 

care o apreciază ca „foarte merituoasă", şi despre care se pro- 
nunţă în termenii următori : „Domnul Vescan discută siste- 
mul cunoscut de axiome ale numerelor întregi stabilit de 
Peano şi arată că acest sistem prezintă unele avantaje mai 
ales în ceea ce priveşte inducţia recurentă. Sistemul domnu- 
lui Vescan este înrîurit de principiile introduse în fizica mo- 
dernă şi reprezintă o actualizare a axiomelor enunţate acum 
cîteva decenii". 

T. T. Vescan a fost un om înzestrat cu o fire delicată ; 
totdeauna politicos, îi plăcea să discute în contradictoriu 
respectînd părerile altora, fără însă a renunţa la convinge- 
rile sale. Moartea 1-a răpit prea devreme, în plină activitate 
didactică şi ştiinţifică. 



\ 



ÎNCHEIERE 



Cei mai mulţi dintre fizicienii a căror viaţă şi activitate 
le-am expus în paginile precedente au lucrat într-o orînduire 
socială potrivnică, cea a burgheziei, în cadrul căreia cu greu 
au izbutit să-şi croiască un drum şi să realizeze lucruri te- 
meinice, reuşind numai datorită energiei şi talentului lor per- 
sonal. Ei au muncit izolaţi unul de altul, ocupîndu-se fie- 
care cu problema care-1 interesa, din pasiune sau ambiţie 
ştiinţifică, în indiferenţa aproape totală a conducerii de stat. 
Masele largi populare nu se împărtăşeau din descoperirile 
lor. Singurii beneficiari reali erau puţini studenţi care puteau 
pătrunde în acel templu al ştiinţei care se numea Universi- 
tate. 

După instalarea puterii populare, atît învăţămîntul cît 
şi cercetarea ştiinţifică au cunoscut o cotitură radicală, luînd 
un avînt considerabil. Prin reforma învaţămîntului din 1948, 
universităţile au primit o orientare nouă, devenind accesi- 
bile tuturor tinerilor capabili şi dornici de ştiinţă. In acelaşi 
timp vechea Academie Română s-a transformat într-o pu- 
ternică instituţie dispunînd de largi posibilităţi puse la dis- 
poziţie de stat, Academia Republicii Socialiste România. 
Universitatea, Academia, institutele de specialitate lucrează 
mînă în mînă pentru a forma oameni de ştiinţă şi profesori 
cu valoare etică şi ştiinţifică. Dacă în trecut oamenii noştri 
de ştiinţă se întemeiau în lucrările lor pe concepţii diverse, 
în parte idealiste, astăzi baza întregii activităţi de cercetare 
se sprijină pe concepţia materialismului dialectic. 

în prezent cercetarea ştiinţifică în România se desfă- 
şoară pe o bază largă, la universităţile din Bucureşti, Iaşi, 
Cluj, Timişoara şi Craiova, cît şi la celelalte şcoli superioare, 

în cadrul Academiei, cu cele două filiale de la Iaşi şi Cluj şi 
cu bazele sale de cercetări din Timişoara şi Tîrgu Mureş, 
precum şi în institutele de specialitate. în 1965 a luat fiinţă 
Consiliul naţional al cercetării ştiinţifice, for de coordonare 
şi îndrumare a cercetării ştiinţifice la nivel republican. 

Cercetarea ştiinţifică în domeniul fizicii dispune azi de 
aparatura cea mai modernă, începînd cu reactorul nuclear 
din Bucureşti şi continuînd cu instalaţia de rezonanţă elec- 
tronică de spin şi de rezonanţă magnetică nucleară de spin 
din Cluj, maşini electronice de calcul, microscoape electro- 
nice, instalaţie de heliu lichid etc. 

în 1949 a fost creat Institutul dc fizică din Bucureşti al 
Academiei, în fruntea căruia stă acad. Eugen Bădărău, a 
cărui activitate ştiinţifică a depăşit o jumătate de secol. 
Această activitate îmbrăţişează mai multe domenii diferite, 
ca descărcările în gaze, plasma, spectroscopia, acustica 
şi ultraacustica. Astfel de preocupări au influenţat şi începu- 
turile institutului, care se extind în prezent şi la alte domenii, 
cum sînt fizica corpului solid şi fizica teoretică. 

Institutul de fizică este organizat pe patru secţii de cer- 
cetare, care au ca probleme : 1. Fizica corpului solid, mai ales 
semiconductorii şi proprietăţile lor în stare amorfă de struc- 
tură, proprietăţile electrice şi magnetice, precum şi feno- 
menele de tranziţie ; 2. Spectroscopia optică şi hertziană a 
solidului, îndeosebi dispersia luminii în diverse medii, fluo- 
rescenţa soluţiilor şi spectroscopia hertziană a solidelor ; 
3. Probleme teoretice legate de structura de benzi de energie, 
fenomene de transport în semiconductor!, teoria cuantică a 
cîmpului ; 4. Electronica solidelor şi a gazelor, în special 
fenomene de transport electric şi de radiaţie în gaze ionizate 
şi emisia electronică în solide. 

Institutul de fizică atomică a fost condus pînă în 1968 
de acad. Horia Hulubei (în prezent preşedinte al Comite- 
tului pentru Energie Nucleară), căruia i-a urmat prof. univ. 
Ioan Ursu, membru corespondent al Academiei. Profesorul 
Hulubei la început a lucrat mai mulţi ani în Franţa ca di- 
rector de cercetări la Centrul naţional de cercetări ştiinţifice 
din Paris şi a obţinut rezultate remarcabile în spectroscopia 
optică şi a razelor X. întorcîndu-se în patrie, a preluat în 
1949 conducerea Institutului de fizică şi apoi a celui de 
fizică atomică din Bucureşti. Ca organizator al acestor in- 

stituţii şi-a îndreptat atenţia cu predilecţie asupra fizicii 
atomice şi nucleare şi a reactorilor. 

Institutul de fizică atomică al Comitetului pentru Ener- 
gie Nucleară este profilat pentru cercetări fundamentale de 
fizică atomică şi chimie nucleară, ca şi pentru cercetări apli- 
cative de tehnică nucleară. 

După cum s-a arătat la Congresul al X-lea al P.C.R., 
rezultatele cercetărilor de fizică şi tehnica reactorilor, ma- 
terialelor nucleare, izotopilor stabili, radiaţiei laser, tehni- 
cilor electronice şi nucleare, fizicii teoretice şi energiilor 
înalte, studiilor de structură nucleară şi reacţii nucleare, pre- 
cum şi ale cercetărilor tehnice de proiectare şi producţie a 
unor instalaţii şi utilaje, realizate la Institutul de fizică ato- 
mică sînt astăzi binecunoscute şi apreciate atît în ţară cît şi 
peste^ hotare. In timpul din urmă, institutul şi-a reorganizat 
activitatea pentru a aduce o contribuţie cît mai substanţială 
la înfăptuirea primului program nuclear naţional, ale cărui 
sarcini fundamentale au fost fixate prin Directivele Con- 
gresului. 

Institutului de fizică atomică îi aoarţîne Filiala din Cluj, 
întemeiată în 1951, pe care a condus-o prof. univ. Aurel 
Ionescu pînă la moartea sa în 1954, cînd direcţia a fost pre- 
luată de prof. univ. Victor Mercea, membru corespondent al 
Academiei. O activitate intensă de cercetare se desfăşoară şi 
la catedrele de fizică cu caracter experimental şi teoretic 
de la Universitatea Babeş-Bolvai. îndeosebi trebuie remarcat 
laboratorul dc fizică a corpului solid. 

La Iaşi s-a înfiinţat în 1951 Secţia de fizică a Acade- 
miei, a cărei conducere a fost încredinţată acad. Ştefan Pro- 
copiu. Academicianul Procopiu şi-a creat un nume în lumea 
fizicienilor atît prin contribuţia sa valoroasă la lămurirea 
noţiunii de magneton, cît şi prin numeroase descoperiri în fi- 
zica experimentală, dintre care se relevă acele cărora auto- 
rul le-a dat numele de forţe electr -omotrice de mişcare şi 
efectul Barkhausen circular, dar care sînt tot mai des nu- 
mite „efect Procopiu", respectiv fenomen Procopiu. Unele 
din ideile şi preocupările acad. Procopiu sînt continuate şi 
în prezent de către elevii săi din Iaşi. 

în 1966 Secţia de fizică din Iaşi a fost completată cu o 
secţie de fizică a metalelor, nou înfiinţată, care s-a trans- 

format în Centrul de cercetări fizice, dirijat de prof. univ. 
I. Petreseu. Problemele principale de cercetare ale fizicieni- 
lor ieşeni sînt legate de magnetism şi proprietăţile metalelor. 
Astfel, dintre cele două secţii ale Centrului de cercetări, 
prima se ocupă cu feromagnetism, antiferomagnetism şi mag- 
netism terestru, iar a doua cu structura metalelor şi cu pro- 
bleme de metalurgie fizică. O realizare importantă pentru 
ţara noastră sînt hărţile magnetice ale României în perioada 
1895 — 1954, lucrare iniţiată în 1931 de profesorul Proco- 
piu şi continuată sub conducerea sa de un colectiv de fizi- 
cieni. 

Colaborarea institutelor de cercetare şi a şcolilor superi- 
oare cu industria, colaborare care în timpul burgheziei era 
extrem de redusă, astăzi se dezvoltă în ritm tot mai intens. 
Cuceririle fizicii şi invenţiile cercetătorilor noştri îşi găsesc 
o vastă aplicaţie în industrie şi agricultură, servind la spo- 
rirea venitului naţional, la propăşirea economică a ţării. 

Rezultatele obţinute de fizicienii români se reflectă în 
lucrări ştiinţifice publicate în revistele de specialitate din 
ţară şi din străinătate, în monografii, tratate, manuale di- 
dactice etc. 

Opere de fizică, originale şi traduceri, publică atît Edi- 
tura Academiei, cît şi Editura Ştiinţifică, Editura Tehnica, 
Editura Enciclopedică Română şi Editura Didactică şi Pe- 
dagogică. 

Schimbul ştiinţific cu străinătatea se face nu numai prin 
reviste şi cărţi, ci şi prin participarea activă a fizicienilor 
români la congresele internaţionale de fizică, prin cursuri 
ţinute la universităţi şi instituţii de fizică, prin vizite făcute 
de fizicienii străini în ţara noastră etc. Este de ajuns să 
menţionăm contribuţia activă a fizicienilor români în cadrul 
Institutului unificat de cercetări nucleare de la Dubna, unde 
acad. Ş. Ţiţeica a fost timp de doi ani director al unei secţii. 
Acad. H. Hulubei este membru corespondent al Academiei 
de Ştiinţe din Paris şi a prezidat în repetate rînduri secţii 
de fizică la congrese internaţionale. Fizicieni străini de re- 
nume mondial ca Louis de Broglie, G. Hertz, W. Heisen- 
berg, Louis Niel, P. Scherrer ş.a. sînt membri de onoare ai 
Academiei. 

In anii construcţiei socialiste învăţămîntul nostru supe- 
rior a format o mulţime de cadre cu o temeinică pregătire 

de specialitate. Numeroşi tineri români sînt trimişi in stră- 
inătate ca bursieri, fie pentru a-şi face acolo studiile uni- 
versitare, fie pentru doctorat sau specializare, fie pentru un 
stagiu în cadrul convenţiilor culturale. în schimb studenţi 
străini învaţă fizica la universităţile noastre, iar tineri cer- 
cetători de peste hotare fac un stagiu la institutele noastre 
de fizică. 

Fireşte, rîndurile de mai sus nu oglindesc decît în ge- 
neral şi insuficient avîntul pe care 1-a luat fizica românească 
în ultimul sfert de veac. Bucurîndu-se de sprijinul şi grija 
permanentă a conducerii de partid şi de stat, pe calea 
trasată prin directivele elaborate de Congresul al X-lea 
al partidului, fizicii în ţara noastră i se deschid perspective 
de dezvoltare care înainte nu puteau fi prevăzute nici chiar 
de cei mai optimişti. 

